উদ্বিগ্নতা - অসমীয়া ৱিকিপিডিয়া\nউদ্বিগ্নতাৰ এখন প্ৰতীকী চিত্ৰ\nউদ্বিগ্নতা (মানসিক উদ্বিগ্নতা, ইংৰাজী: anxiety) মনোজগতৰ অস্থিৰতাৰ জৰিয়তে দেখা দিয়া এক বিশেষ অপ্ৰীতিকৰ আৰু অনাকাংক্ষিত আৱেগিক প্ৰাৱস্থা। মানসিক উদ্বিগ্নতা সাধাৰণতেই স্নায়ৱিক বিৱশতাৰ আচৰণ, যেনে উচপিচনি (লৰা-ঢপৰাকৈ অগা-পিছা কৰা), স্বেচ্ছাপ্ৰবৃত্ত বা ছ'মাটিক (somatic) উদ্বেগ, আৰু অপ্ৰত্যাশিত পৰিস্থিতি বা ঘটনাৰ সম্পৰ্কে অস্থিৰ ৰোমন্থন বা পূৰ্বানুমান, ইত্যাদিৰ সৈতে সংপৃক্ত। স্বেচ্ছাপ্ৰবৃত্ত স্নায়ুতন্ত্ৰ (somatic nervous system) প্ৰান্তীয় স্নায়ুতন্ত্ৰৰ এক অংশ, যি ঐচ্ছিক পেশীসমূহৰ মাধ্যমেৰে শৰীৰত লৰ-চৰ কৰা স্বতঃপ্ৰবৃত্ত ক্ৰিয়াসমূহ নিয়ন্ত্ৰণ কৰে, আৰু স্বেচ্ছাপ্ৰবৃত্ত বা ছ'মাটিক উদ্বেগ হৈছে এইসমূহৰ লগত জড়িত উদ্বেগ। ই মূলতঃ ভৱিষতব্য কোনো ঘটনাৰ সম্পৰ্কে পূৰ্বানুমানৰ জৰিয়তে সৃষ্ট অস্বস্তিকৰ আৰু অস্থিৰ মনোৱস্থা বা মানসিক সন্ত্ৰস্ততাৰ সৈতে জড়িত।\nউদ্বিগ্নতা অস্বস্তি আৰু দুশ্চিন্তাৰ সৈতে জড়িত অপ্ৰীতিকৰ অনুভূতি। আপাতত সাধাৰণ পৰিস্থিতিকেই আত্মপ্ৰসূত চিন্তাৰে অ-কেন্দ্ৰীভুত আৰু অতিঃপ্ৰতিক্ৰিয়াশীল ত্ৰাসগ্ৰস্ত ৰূপ দিয়াকেই সাধাৰণতে মানসিকভাৱে উদ্বিগ্ন অৱস্থা হিচাপে চিহ্নিত কৰা হয়। উদ্বিগ্নতাৰ সৈতে প্ৰায়েই পেশীজনিত উত্তেজনা, অস্থিৰতা, ক্লান্তি আৰু মনোযোগহীনতাৰ সমস্যা সংপৃক্ত হৈ থাকে। উদ্বিগ্নতা ভীতিগ্ৰস্ততাৰ সৈতে ঘনিষ্ঠভাৱে জড়িত। ভীতিগ্ৰস্ততা বাস্তৱ আৰু অনুধাৱিত তাৎক্ষণিক বিপদৰ ভাবুকি বা উৎসৰ সৈতে জড়িত, আৰু উদ্বিগ্নতা ভৱিষ্যতৰ কোনো উপাদানৰ পৰা প্ৰত্যাশিত বিপদ বা শংকাৰ পৰা উদ্ভূত। উদ্বেগগ্ৰস্থ ব্যক্তিয়ে সাধাৰণতে অতীতৰ উদ্বিগ্নতা উদ্বুদ্ধকাৰী পৰিস্থিতিৰ পৰা আঁতৰি থাকিব খোজে।\nউদ্বেগজনিত ব্যাধিসমূহ বিকাশগতভাৱে স্বাভাৱিক ভয়ৰ সৈতে সংপৃক্ত উদ্বিগ্নতাৰ পৰা পৃথক। এই ব্যাধিগত উপসৰ্গসমূহ (অৰ্থাৎ ভয় বা উদ্বিগ্নতা) বিকাশৰ উপযুক্ত সময়কালৰ বাহিৰতো অতিৰিক্ত বা দীৰ্ঘসময় ধৰি বৰ্তি থাকে। অত্যধিক মানসিক চাপৰ ফলস্বৰূপে (মাহ ধৰি বা কেতিয়াবা ততোধিক) সৃষ্ট এইবিলাক উপসৰ্গ কোনো কাৰণজনিত সাময়িক বা ক্ষণস্থায়ী ভয় বা উদ্বিগ্নতাৰ পৰাও পৃথক, আৰু সাধাৰণতে ছমাহ বা তাতোকৈ বেছিদিন ধৰি থাকে। উল্লেখ্য যে, উদ্বিগ্নতাৰ ব্যাধি নিৰূপনৰ বাবে সময়ৰ এই অনুমাপক নমনীয়, আৰু ই এক সাধাৰণ নিৰ্দেশক মাপকাঁঠিহে। বিশেষতঃ শিশুসকলৰ ক্ষেত্ৰত উপসৰ্গৰ স্থিতিকাল সাধাৰণতে সংক্ষিপ্ত হয়।\n1 উদ্বিগ্নতা বনাম ভয়\n3 উদ্বিগ্নতাৰ ধৰণ\n3.1 অস্তিত্বজনিত উদ্বেগ\n3.2 পৰীক্ষা আৰু নিষ্পাদন\n3.3 অপৰিচিত, সামাজিক, আৰু আন্তঃগোট উদ্বিগ্নতা\n3.4 চাৰিত্ৰিক বৈশিষ্ট্য\n3.5 বাছনি বা সিদ্ধান্ত\n3.6 পে'নিক বিকাৰ\n3.7 উদ্বেগজনিত বিকাৰসমূহ\n3.8 হ্ৰস্ব- আৰু দীৰ্ঘ-ম্যাদী উদ্বিগ্নতা\n5 হানিৰ কাৰকসমূহ\n5.1 স্নায়ৱিয়-দেহতত্ত্ব (নিউৰ'এনাট'মী)\n5.1.1 অন্ত্ৰ-মস্তিস্ক অক্ষ\n5.3 স্বাস্থ্যজনিত কাৰণ\n5.4 নিচাযুক্ত দ্ৰব্য প্ৰৰোচিত উদ্বিগ্নতা\n5.5 মনস্তাত্বিক কাৰণ\n5.5.1 বিৱৰ্তনীয় মনস্তত্ত্ব\n5.6.1 লিংগভিত্তিক সামাজিকীকৰণ\n8 শৰীৰবৃত্তীয় বিকাৰতত্ত্ব\nউদ্বিগ্নতা বনাম ভয়[সম্পাদনা কৰক]\nচিন্তান্বিত মুখৰ ভংগীমাৰ এগৰাকী চাকৰি প্ৰত্যাশী\nউদ্বিগ্নতা ভয়ৰ পৰা পৃথক। ভয় হৈছে অনুভূত কোনো আসন্ন অমঙ্গল অথবা বিপদৰ উৎসৰ প্ৰতি সৃষ্ট এক আৱেগিক প্ৰতিক্ৰিয়া। উদ্বিগ্নতা যুঁজা-অন্যথা-পলোৱা প্ৰতিক্ৰিয়া (fight-or-flight response), প্ৰতিৰক্ষামূলক আচৰণ, অথবা পলায়নবাদী চিন্তাৰ সৈতে সম্পৰ্কিত। ই অনিয়ন্ত্ৰয়নীয় বা অনিবাৰ্যমূলক যেন অনুভূত, বা আত্মপ্ৰসূত পৰিস্থিতিতহে উদ্ভৱ হয়, কিন্তু বাস্তৱিকতে সেই বিশেষ পৰিস্থিতিটো তেনে নহ'বও পাৰে। প্ৰখ্যাত মনোবিজ্ঞানী আৰু মনোৰোগ বিশেষজ্ঞ ডেভিদ বাৰ্ল'ই উদ্বিগ্নতাৰ সংজ্ঞা এইদৰে ডাঙি ধৰিছে- "ই এক ভবিষ্যৎ মুখী মানসিক অৱস্থা য'ত ভুক্তভোগীজন অনাগত আৰু সম্ভাৱ্য ঋণাত্মক সংঘটনৰ সৈতে মোকাবিলা কৰিবলৈ প্ৰস্তুত হৈ নুঠে," আৰু ভৱিষ্যত আৰু বৰ্তমানৰ মাজৰ প্ৰভেদসূচক বৈশিষ্ট্যই উদ্বিগ্নতা আৰু ভয়ৰ মাজৰ সীমাৰেখা। আন এক বৰ্ণনা অনুসৰি উদ্বিগ্নতা হৈছে মৰ্মবেদনা, আতংক, সন্ত্ৰাস, বা আনকি সংশয়ৰ এক মনোৱস্থা। ধনাত্মক মনোবিজ্ঞান (positive psychology)-ত উদ্বিগ্নতাক কোনো জটিল প্ৰত্যাহ্বান মোকাবিলা কৰিব পৰাকৈ ভুক্তভোগীৰ কৌশলগত অপৰ্যাপ্ততাৰ ফলস্বৰূপে সৃষ্ট এক মানসিক অৱস্থা হিচাপে আখ্য দিয়া হয়।\nভয় আৰু উদ্বিগ্নতাক চাৰিটা ক্ষেত্ৰৰ ওপৰত ভিত্তি কৰি পৃথক কৰিব পাৰি: (১) সংবেদনশীল অভিজ্ঞতাৰ ব্যাপ্তিকাল, (২) ক্ষণস্থায়ী কেন্দ্ৰিকতা, (৩) বিপদৰ নিৰ্দিষ্টতা, আৰু (৪) কাৰণযুক্ত দিশ। ভয় হৈছে ক্ষণস্থায়ী, বৰ্তমান কেন্দ্ৰিক, কোনো বিশেষ শংকাৰ উৎসৰ প্ৰতি গতিযুক্ত, আৰু ই বিপদৰ কাৰণৰ পৰা ভুক্তভোগীৰ পৰিত্ৰাণৰ ক্ষেত্ৰত সাহায্য কৰে। অন্যহাতে উদ্বিগ্নতা হৈছে দীৰ্ঘস্থায়ী, ভৱিষ্যত কেন্দ্ৰিক, কোনো পৰিব্যাপ্ত বিপদৰ প্ৰতি বিস্তৃতভাৱে কেন্দ্ৰিক, আৰু ই সম্ভাৱনীয় শংকাৰ কাৰণৰ মুখামুখি হোৱাৰ ক্ষেত্ৰত ভুক্তভোগীক অতিমাত্ৰা সাৱধানতা ল'বলৈ প্ৰৰোচিত কৰে, আৰু সেইবাবেই প্ৰত্যাহ্বানমূলক পৰিস্থিতি গঠনমূলকভাৱে মোকাবিলা কৰাত ই হস্তক্ষেপ কৰে।\nJoseph E. LeDoux আৰু Lisa Feldman Barrett-এ বিপদৰ প্ৰতি স্বয়ংক্ৰিয় প্ৰতিক্ৰিয়াক উদ্বিগ্নতাৰ সৈতে জড়িত অতিৰিক্ত স্নায়ৱিক বা বোধভিত্তিক সক্ৰিয়তাৰ পৰা পৃথককৈ চাব খোজে।\nউদ্বিগ্নতা দীৰ্ঘদিন ধৰি আৰু দৈনিক ৰূপত দেখা দিয়া লক্ষণৰ জৰিয়তে ভুক্তভোগীয়ে অনুভৱ কৰে, আৰু এইসমূহে জীৱনৰ মানদণ্ড অৱনমিত কৰে। এনেধৰণৰ ব্যাধিক সঞ্চিত (বা সাধাৰণীকৃত) (chronic anxiety) উদ্বিগ্নতা হিচাপে জনা যায়। কোনো কোনো ক্ষেত্ৰত উদ্বিগ্নতাই বিক্ষিপ্ত বা অসংহত, মানসিক চাপযুক্ত পে'নিক এটে'কৰ সংক্ষিপ্ত উদ্দীপনা হিচাপেও দেখা দিয়ে, আৰু ইয়াক তাৎক্ষণিক বা তীব্ৰ উদ্বিগ্নতা (acute anxiety) বুলি জনা যায়। সংখ্যা, তীব্ৰতা, সঘনতা আৰু ভুক্তভোগী ব্যক্তিৰ ওপৰত নিৰ্ভৰ কৰি উদ্বিগ্নতাৰ ব্যাধিৰ লক্ষণসমূহ বহুপ্ৰকাৰৰ। এইটো অনস্বীকাৰ্য যে, প্ৰায় প্ৰতিজন ব্যক্তিয়েই তেওঁলোকৰ জীৱনৰ কোনো এক পৰ্যায়ত উদ্বিগ্নতাৰ সমস্যাৰ মুখামুখি হয় যদিও ইয়াৰে অধিকাংশই দীৰ্ঘদিনীয়া ব্যাধিৰ সৃষ্টি নকৰে। অৱশ্যে, উদ্বিগ্নতা মনোৰোগ সংক্ৰান্তিয় আৰু শৰীৰবৃত্তীয় বিভিন্ন লক্ষণৰ জৰিয়তে প্ৰকাশিত হয়।\nউদ্বিগ্নতাৰ পৰা হতাশগ্ৰস্ততাৰ ব্যাধি হোৱাৰ সম্ভাৱনা থাকে, আৰু তীব্ৰতৰ ক্ষেত্ৰত ভুক্তভোগীয়ে নিজৰ ওপৰতে অত্যাচাৰ কৰাৰ দৰে পৰিস্থিতিও উদ্ভৱ হয়। সেই কাৰণেই প্ৰায়বোৰ দেশতে ২৪ ঘণ্টীয়া আত্মহত্যা প্ৰতিৰোধী সহায়ক হটলাইন উপলব্ধ কৰোৱা হৈছে।\nউদ্বিগ্নতাৰ আচৰণগত প্ৰভাৱসমূহৰ ভিতৰত এটা হৈছে অতীজতে উদ্বিগ্নতা বা ঋণাত্মক চিন্ত্ৰা উদ্ৰেককাৰী পৰিস্থিতিৰ পৰা ভুক্তভোগীৰ স্বেচ্ছা অপসৰণ। অন্য প্ৰভাৱসমূহৰ কেইটামান হৈছে শয়ন চক্ৰৰ পৰিৱৰ্ত্তন, অভ্যাসৰ পৰিৱৰ্ত্তন, খাদ্য গ্ৰহণৰ পৰিমাণ বৃদ্ধি বা হ্ৰাস, আৰু পেশী টানি ধৰা।\nউদ্বিগ্নতাৰ আৱেগিক প্ৰভাৱসমূহৰ অন্তৰ্ভুক্তিসমূহ হৈছে "সংশয় বা আতংকৰ অনুভূতি, মনোযোগ স্থাপনৰ অসুবিধা, উত্তেজনা বা ভীতিৰ অনুভূতি, নিকৃষ্ট সংঘটনৰ আশংকা, বিৰক্তি, অস্থিৰতা, বিপদৰ সংকেত (আৰু সংঘটন)-ৰ নিৰীক্ষণ (আৰু অপেক্ষা), আৰু আপোনাৰ মন উকা হৈ যোৱাৰ দৰে অনুভূতি", আৰু লগতে, "পীড়াদায়ক স্বপ্ন/দুঃস্বপ্ন, সংবেদনৰ ভ্ৰান্ত ধাৰণা, পূৰ্বানুভৱ (déjà vu), মনোবদ্ধ অনুভূতি (trapped-in-your-mind feeling), আৰু প্ৰতিটো বিষয়েই ভীতিজনক যেন হোৱা অনুভূতি।"  অব্যৱস্থিত-চিত্ত (বা অস্পষ্ট বা ধুঁৱলী-কুঁৱলী) অনুভৱ, আৰু অসহায়বোধ- উদ্বিগ্নতাৰ আন প্ৰভাৱৰ ভিতৰুৱা লক্ষণ।\nসন্ধিগ্ধ বিপদৰ ভাৱ, যেনে মৰণৰ শংকা, উদ্বিগ্নতাৰ বোধভিত্তিক প্ৰভাৱসমূহৰ ভিতৰত পৰে। "আপোনৰ মনত ভয় হ'ব পাৰে যে… আপুনি অনুভৱ কৰা বুকুৰ বিষটো প্ৰকৃততে এক প্ৰাণনাশী হাৰ্ট-এটে'ক, বা মূৰত হোৱা নিক্ষেপিত বিষটো এটা টিউমাৰ বা ধমনীস্ফীতি (aneurysm)ৰ ফল। মৃত্যুৰ ভাৱ যেতিয়া মনলৈ আহে আপুনি ভয়াৰ্ত হৈ পৰিব পাৰে, বা সাধাৰণ অৱস্থাতকৈ আপুনি মৃত্যুৰ বিষয়ে বেছিকৈ ভাৱিব পাৰে অথবা মৃত্যুৰ ভাৱ মনৰ পৰা কোনোপধ্যে আতঁৰাব নোৱাৰিবই পাৰে। "\nউদ্বিগ্নতাৰ সৈতে জড়িত শৰীৰবৃত্তীয় লক্ষণসমূহ এনেধৰণৰ:\nস্নায়ৱিক: মূৰৰ বিষ, পেৰেথেছিয়া, ফেছিকুলেছন, ঘূৰ্ণীৰোগ, বা মূৰ্ছা যোৱা।\nপাচন সংক্ৰান্তিয়: পেটবিষ, বমি ভাৱ, অতিসাৰ, বদহজম, শুষ্ক মুখ, বা বলচ।\nশ্বাস-প্ৰশ্বাসজনিত: শ্বাসকষ্ট, বা দীৰ্ঘশ্বাস।\nহৃদযন্ত্ৰ সম্বন্ধীয়: বুকুৰ বিষ, ধৰফৰণি, বা দ্ৰুত হৃদস্পন্দন।\nপেশীজনিত: পেশীৰ ক্লান্তি, কম্পন বা পেশী সংকোচন।\nচৰ্ম সংক্ৰান্তিয়: ঘৰ্মাক্ত, বা খজুৱতি বা পোৰণি যুক্ত চৰ্ম।\nমুত্ৰ-ব্যৱস্থা সংক্ৰান্তিয়: সঘন প্ৰস্ৰাৱ, প্ৰস্ৰাৱৰ জৰুৰী অৱস্থা, dyspareunia, বা পুৰুষত্বহীনতা বা লিংগস্তম্ভনৰ সমস্যা, শ্ৰোণী অঞ্চলৰ বিষ।\nমানসিকভাৱে উদ্বেগজনিত অৱস্থাত নিঃসৰিত চাপ হ'ৰমনে অন্ত্ৰৰ ক্ৰিয়া প্ৰভাৱিত কৰে, আৰু ইয়াৰ ফলস্বৰূপেই Exacerbate Irritable Bowel Syndrome (IBS)-ৰ দৰে ৰোগ সৃষ্টি কৰিব পাৰে।\nউদ্বিগ্নতাৰ ধৰণ[সম্পাদনা কৰক]\nএডৱাৰ্ড মুংখ্ (Edvard Munch)ৰ Anxiety শীৰ্ষক পেইণ্টিং, ১৮৯৪\nউদ্বিগ্নতা বিভিন্ন ধৰণৰ আছে। কোনো ব্যক্তিবিশেষ বিভীষিকাৰ সম্মুখীন হ'লে বা অস্তিত্বৰ সংকটত বা নাস্তিবাদ (nihilism)ত ভুগিলে অস্তিত্বজনিত উদ্বিগ্নতাৰ সৃষ্টি হ'ব পাৰে। মানুহে গাণিতিক উদ্বিগ্নতা (mathematical anxiety), স্বেচ্ছাপ্ৰবৃত্ত উদ্বিগ্নতা (somatic anxiety), মঞ্চভীতি (stage fright), বা পৰীক্ষাৰ উদ্বেগ (test anxiety)-ৰ দৰে উদ্বিগ্নতাৰো মুখামুখি হয়। প্ৰত্যাখ্যানৰ প্ৰতি ভীতি আৰু সমাজৰ আন লোকৰ দ্বাৰা ঋণাত্মক মূল্যাংকনৰ ভীতি হৈছে সামাজিক উদ্বেগ (Social anxiety)।\nঅস্তিত্বজনিত উদ্বেগ[সম্পাদনা কৰক]\nদাৰ্শনিক চ'ৰেন কিয়েৰ্কেগাৰ্ড (Søren Kierkegaard)-ৰ The Concept of Anxiety (১৮৪৪) শীৰ্ষক গ্ৰন্থত "স্বাধীনতাৰ মুৰফুৰণি" ("dizziness of freedom")-ৰ সৈতে সংযুক্ত উদ্বিগ্নতা বা ভীতি বৰ্ণিত হৈছে। তেওঁ দায়িত্ববোধ আৰু বাছনিৰ আত্ম-চেতনাযুক্ত অনুশীলনৰ জৰিয়তে উদ্বিগ্নতাক ধনাত্মক অভিপ্ৰেতলৈ ৰূপান্তৰণৰ পৰামৰ্শ ডাঙি ধৰিছে। Art and Artist (১৯৩২) শীৰ্ষক গ্ৰন্থত, মনোবিদ অ'ট্ট' ৰেংক (Otto Rank)-এ লিখিছিল যে, জন্মৰ মনস্তাত্বিক অভিঘাত (psychological trauma) হৈছে অস্তিত্বজনিত উদ্বেগৰ বিশিষ্টতম প্ৰতীক। ই সৃষ্টিশীল ব্যক্তিৰ বিছিন্নকৰণ (separation), স্বাতন্ত্ৰ্য (individuation), আৰু পৃথক্কৰণ (differentiation)-ৰ প্ৰতি ভয় আৰু অভিলাষৰ যুগপৎ আৱেষ্টনী।[উদ্ধৃতিৰ প্ৰয়োজন]\nধৰ্মতত্ত্ববিদ প'ল টিলিছ (Paul Tillich)-এ অস্তিত্বজনিত উদ্বেগক "অস্তিত্ব (being)-ই সম্ভাৱ্য অস্তিত্বহীনতা (nonbeing)-ৰ বিষয়ে জ্ঞাত অৱস্থা" হিচাপে বৈশিষ্ট্যভুক্ত কৰিছিল। তেওঁ অস্তিত্বহীনতা আৰু ইয়াৰ লগত জড়িত উদ্বিগ্নতাক তিনিটা শ্ৰেণীভুক্ত কৰিছিল: ontic (দশা আৰু মৰণ), নৈতিক (অপৰাধবোধ আৰু নিন্দা), আৰু আধ্যাত্মিক (শূন্যতা আৰু নিৰাৰ্থতা)। টিলিছৰ মতে আধুনিক কালত, এই তিনিধৰণৰ উদ্বেগৰ শেষৰবিধ, অৰ্থাৎ আধ্যাত্মিক উদ্বেগ সৰ্বাধিক পৰিলক্ষিত হয়। আনহাতে, প্ৰথম দুবিধ উদ্বেগ অতীজতে অধিক পৰিলক্ষিত হৈছিল। তেওঁ যুক্তি ডাঙি ধৰে যে, আধ্যাত্মিক উদ্বেগক মানৱ জীৱনৰ অংশ হিচাপে গ্ৰহণ কৰি ল'ব পাৰি। অথবা ইয়াক প্ৰতিহত কৰিব পৰা যায়, কিন্তু সেই ক্ষেত্ৰত তাৰ ঋণাত্মক পৰিণাম অৱধাৰিত। আধ্যাত্মিক উদ্বেগে ইয়াৰ ৰোগগত ৰূপত ব্যক্তিক "পৰম্পৰা আৰু কতৃত্বৰ দ্বাৰা সমৰ্থিত, সাৰমৰ্মৰ পদ্ধতিত প্ৰত্যয় সৃষ্টিৰ প্ৰতি আগুৱাই দিব" পাৰে, যদিও এইধৰণৰ "প্ৰত্যয় বাস্তৱতাৰ সুদৃঢ় ভেটিৰ ওপৰত আধাৰিত নহয়।" \nMan's Search for Meaning শীৰ্ষক গ্ৰন্থৰ লেখক ভিক্ট'ৰ ফ্ৰেংকল (Viktor Frankl)-ৰ মতে, যেতিয়া এজন ব্যক্তি অত্যন্ত নশ্বৰ বিপদৰ সম্মুখীন হয়, তেতিয়া মৰণৰ নিকটকালত "অস্তিত্বহীনতাৰ অভিঘাত (trauma of nonbeing)"-ৰে সংগ্ৰাম কৰিবলৈ জীৱনৰ অৰ্থ অন্বেষণ কৰাটো মানুহৰ সকলোতকৈ প্ৰাথমিক ইচ্ছা হৈ পৰে।\nবিপদৰ উৎসৰ ওপৰত নিৰ্ভৰ কৰি, মনোবিশ্লেষণাত্মক তত্ত্বই উদ্বিগ্নতা নিম্নোক্ত ধৰণক বৈশিষ্ট্যভুক্ত কৰিছে:\nস্নায়ৱিক পীড়াজনিত (neurotic)\nপৰীক্ষা আৰু নিষ্পাদন[সম্পাদনা কৰক]\nYerkes-Dodson law অনুসৰি, পৰীক্ষা, প্ৰদৰ্শন, বা প্ৰতিযোগিতামূলক অনুষ্ঠানত কোনো ব্যক্তিবিশেষক তেওঁৰ সৰ্বশ্ৰেষ্ঠ প্ৰদৰ্শনৰ বাবে উদ্বুদ্ধ কৰি তুলিবলৈ এক অনুকূল স্তৰৰ জাগৰণ (arousal) আৱশ্যকীয়। অৱশ্যে, যেতিয়া এই উদ্বেগ বা জাগৰণৰ স্তৰে অনুকূলতাৰ সীমা অতিক্ৰম কৰে, তেতিয়া ই কৰ্ম নিষ্পাদনত বিৰূপ প্ৰভাৱ পেলাই ইয়াক নিম্নগামীহে কৰে।\nপৰীক্ষাজনিত উদ্বেগ হৈছে ছাত্ৰ-ছাত্ৰী বা পৰীক্ষাৰ্থীৰ মনত কোনো পৰীক্ষাবিশেষত অকৃতকাৰ্য হোৱাৰ শংকাৰ ফলস্বৰূপে উদ্ভূত অসহজবোধ, সংশয়, বা স্নায়ৱিক দুৰ্বলাৱস্থা (nervousness)। যিসকল ছাত্ৰ-ছাত্ৰীৰ পৰীক্ষাজনিত উদ্বেগ থাকে তেওঁলোকে নিম্নোক্তবোৰৰ যিকোনো অনুভূতি অনুভৱ কৰিব পাৰে: পৰীক্ষাৰ ফলাফল বা গ্ৰে'ড (grade)ক আত্ম-সন্মানৰ সৈতে কৰা সংযুক্তি, শিক্ষকৰ দ্বাৰা বিব্ৰত হোৱাৰ ভয়, পিতৃ-মাতৃ আৰু বন্ধু-বান্ধৱৰ পৰা বিছিন্ন হোৱাৰ ভয়, সময়ৰ চাপ, নিয়ন্ত্ৰণ হেৰুওৱাৰ অনুভৱ ইত্যাদি। ঘৰ্ম নিঃসৰণ, মুৰফুৰণি, মূৰৰ বিষ, ধাৱিত হৃদস্পন্দন, বমিভাৱ, উচপিচনি, নিয়ন্ত্ৰণহীন ক্ৰন্দন বা হাস্য, আৰু ডেস্কত ঢোল বজোৱা ইত্যাদিবোৰ এই উদ্বেগৰ সাধাৰণ লক্ষণ। যিহেতু, পৰীক্ষাজনিত উদ্বেগ ঋণাত্মক মূল্যায়নৰ ভয়ৰ ওপৰত আধাৰিত, সেয়ে পৰীক্ষাজনিত উদ্বেগ এটা অপ্ৰতিম উদ্বেগৰ ব্যাধি নে ই এক সামাজিক ফ'বিয়াৰ এক বিশেষ ধৰণ সেই লৈ বিতৰ্ক আছে। DSM-IV-এ পৰীক্ষাজনিত উদ্বেগক সামাজিক ফ'বিয়াৰ এক ধৰণ হিচাপে শ্ৰেণীভুক্ত কৰে।\nঅপৰিচিত, সামাজিক, আৰু আন্তঃগোট উদ্বিগ্নতা[সম্পাদনা কৰক]\nসামাজিক প্ৰাণী হিচাপে মানুহক সাধাৰণতে সামাজিক গ্ৰহণীয়তাৰ প্ৰয়োজন হয়, আৰু সেয়ে আনৰ দ্বাৰা অ-স্বীকৃত হোৱাক লৈ কেতিয়াবা ভীতিত ভোগে। সামাজিক পৰিৱেশত আন লোকৰ দ্বাৰা মূল্যায়িত হোৱাৰ সংশয়ে উদ্বিগ্নতাৰ উদ্ভৱ কৰিব পাৰে।\nকমবয়সৰ ব্যক্তিৰ ক্ষেত্ৰত সামাজিক ভাৱ বিনিময়ৰ সময়ত, বিশেষকৈ অচিনাকি ব্যক্তিৰ মাজত, উদ্বিগ্নতা সাধাৰণভাৱেই দেখা যায়। ক্ষেত্ৰবিশেষে। এই উদ্বিগ্নতা প্ৰাপ্তবয়স্কতা প্ৰাপ্তিৰ সময়লৈও বৰ্তি থাকিব পাৰে, আৰু ই সামাজিক উদ্বিগ্নতা বা সামাজিক ফ'বিয়াৰ ৰূপ ল'ব পাৰে। সৰু ল'ৰা ছোৱালীৰ মাজত অপৰিচিত ব্যক্তিৰ প্ৰতি থকা আচহুৱা উদ্বিগ্নতাক ফ'বিয়া হিচাপে বিবেচনা কৰা নহয়। কিন্তু, প্ৰাপ্তবয়স্ক লোকৰ মাজত, অপৰিচিত ব্যক্তিৰ প্ৰতি অত্যধিক ভয় বিকাশগতভাৱে স্বাভাৱিক নহয়; আৰু ইয়াকেই সামাজিক উদ্বিগ্নতা বুলি আখ্যা দিয়া হয়। কাটিঙ (Cutting)-ৰ মতে, সামাজিকভাৱে ভীতগ্ৰস্ত লোকে জনসমাগমলৈ ভয় নকৰে, কিন্তু তেওঁলোক আন লোকৰ দ্বাৰা ঋণাত্মকভাৱে বিবেচিত হ'ব পাৰে বুলি ভয় কৰে।\nমাত্ৰা আৰু প্ৰবলতাৰ ওপৰত নিৰ্ভৰ কৰি সামাজিক উদ্বিগ্নতা ভিন্ন ভিন্ন হ'ব পাৰে। কিছু ব্যক্তিৰ ক্ষেত্ৰত, ইয়াক শাৰীৰিক বা সামাজিক সংস্পৰ্শ (যেনে আলিংগন, কৰমৰ্দন, আদি)ৰ সময়ত অনুভূত অস্বস্তি বা অসহজবোধতাৰ জৰিয়তে চিহ্নিত কৰা হয়। অন্য কিছু ক্ষেত্ৰত, সামাজিক উদ্বিগ্নতাৰ ফলস্বৰূপে অপৰিচিত ব্যক্তিৰ লগত ভাৱ বিনিময়ৰ ক্ষেত্ৰত ভয়ৰেই জন্ম হ'ব পাৰে। এই ব্যাধিত ভুগি থকা ব্যক্তিয়ে ইয়াৰ সৈতে মোকাবিলা কৰিবলৈ যতদূৰ সম্ভৱ সামাজিক ভাৱ বিনিময় হ্ৰাস কৰি নিজৰ জীৱনশৈলীক সীমাবদ্ধ কৰি তুলিব পাৰে। পৰিহাৰকাৰী ব্যক্তিত্ব ব্যাধি (avoidant personality disorder)-কে ধৰি কিছুমান বিশেষ ব্যক্তিত্ব ব্যাধি (personality disorder)-ৰ ক্ষেত্ৰত সামাজিক উদ্বিগ্নতা মূল অন্তঃদিশ হ'ব পাৰে।\nকোনো ব্যক্তি অপৰিচিত বা অনভ্যস্ত লোকৰ সৈতে সামাজিক সাক্ষাতলৈ ভয়াৰ্ত হোৱাৰ পৰিসৰত; কিছুমানে বিশেষভাৱে নিজৰ অভ্যস্ত গোটৰ বাহিৰৰ ব্যক্তি, বা একেসময়তে বিভিন্ন গোটৰ সদস্যভুক্ত (অৰ্থাৎ, ভিন্ন জাতি, নৃগোষ্ঠী, শ্ৰেণী, লিংগ ইত্যাদি হিচাপে গোট) লোকৰ সৈতে ভাৱ বিনিময়ৰ ক্ষেত্ৰত উদ্বিগ্নতাৰ সম্মুখীন হ'ব পাৰে। পূৰ্বৱৰ্তী সম্পৰ্কৰ প্ৰকৃতি, ধীশক্তি, পৰিস্থিতিগত কাৰক ইত্যাদিৰ ওপৰত নিৰ্ভৰ কৰি আন্তঃগোট সম্পৰ্ক চাপযুক্ত হ'ব পাৰে, আৰু ই উদ্বিগ্নতাৰ জন্ম দিব পাৰে। বহিঃগোটৰ সদস্যৰ সৈতে সংযোগৰ ক্ষেত্ৰত হোৱা এই সংশয় বা ভীতিক প্ৰায়ে আন্তঃজাতিগত বা আন্তঃগোটগত উদ্বিগ্নতা বোলা হয়।\nসামাজিক উদ্বিগ্নতাৰ অধিক সাধাৰণীকৃত ৰূপসমূহৰ ক্ষেত্ৰৰ দৰেই, আন্তঃগোটগত উদ্বিগ্নতাৰো আচৰণগত, বোধগত, আৰু আৱেগপূৰ্ণ প্ৰভাৱো আছে। উদাহৰণস্বৰূপে, যেতিয়া উদ্বিগ্নতা বাঢ়ি যায় তেতিয়া যোজনাবদ্ধ প্ৰক্ৰিয়াকৰণ (schematic processing) আৰু সৰলীকৃত তথ্য প্ৰক্ৰিয়াকৰণ (simplified information processing)-ৰ মান বৃদ্ধি হ'ব পাৰে। বাস্তৱিকতে, অন্তৰ্নিহিত স্মৃতি (implicit memory)-ত মনোযোগীয় পক্ষপাত (attentional bias) সম্পৰ্কীয় গৱেষণালব্ধ তথ্যৰ সৈতে ই সংগতিপূৰ্ণ। অতিৰিক্তভাৱে, শেহতীয়া গৱেষণাই দেখুৱাইছে যে আন্তঃগোটগত ভাৱ বিনিময়ৰ ক্ষেত্ৰত অন্তৰ্নিহিত জাতিগত মূল্যায়ন (অৰ্থাৎ, স্বয়ংক্ৰিয় পূৰ্বধাৰণাপ্ৰসূত মনোভাৱ (automatic prejudiced attitudes)) বিৱৰ্ধিত হ'ব পাৰে। ঋণাত্মক প্ৰত্যাশাই কেৱল ঋণাত্মক অভিজ্ঞতাই নহয়, কিন্তু শত্ৰুতাৰ দৰে পৰিহাৰকাৰী, বা দ্বন্দ্বমূলক আচৰণ উৎপন্ন কৰাৰ অভিজ্ঞতাও বৰ্ণিত হৈছে। তদুপৰি, অন্তঃগোট বিনিময়ৰ ক্ষেত্ৰত উদ্বিগ্নতাৰ স্তৰ আৰু বোধগত প্ৰচেষ্টা (উদাহৰণস্বৰূপে, পৰিচয়গত সাঁচ ব্যৱস্থাপনা (impression management) আৰু স্ব-উপস্থাপনা (self-presentation))ৰ তুলনাত, আন্তঃগোট বিনিময়ৰ ক্ষেত্ৰত স্তৰ আৰু সম্পদৰ অৱক্ষয় তীব্ৰ হোৱাৰ সম্ভাৱনা থাকে।\nচাৰিত্ৰিক বৈশিষ্ট্য[সম্পাদনা কৰক]\nউদ্বিগ্নতা হ্ৰস্ব-ম্যাদী এক "অৱস্থা" অথবা দীৰ্ঘ-ম্যাদী "চাৰিত্ৰিক বৈশিষ্ট্য" হ'ব পাৰে। "বৈশিষ্ট্যগত উদ্বিগ্নতা"ই জীৱনকাল জুৰি অশুভ বা বিপদজনক পৰিস্থিতিৰ প্ৰতি ভয়ভৰা প্ৰত্যাশা (সেয়া অশুভ হিচাপে অভিহিত হওক বা নহওক)-ত জটিল উদ্বিগ্ন অৱস্থাৰে প্ৰতিক্ৰিয়া প্ৰকাশ কৰাৰ অপৰিৱৰ্তনীয় প্ৰৱণতা বুজায়। এক মেটা বিশ্লেষণ (meta-analysis)ৰ পৰা দেখা গৈছিল যে, উদ্বিগ্নতাৰ লক্ষণ আৰু ব্যাধি বিকাশৰ ক্ষেত্ৰত উচ্চ স্তৰৰ নিউৰ'টিচিজম (neuroticism) এটা হানিৰ সম্ভাৱনা কাৰক। এনেধৰণৰ উদ্বিগ্নতা সচেতন (conscious) অথবা অ-সচেতন (unconscious) হ'ব পাৰে।\nব্যক্তিত্বও উদ্বিগ্নতা আৰু অৱসাদ সৃষ্টিকাৰী এক বৈশিষ্ট্য হ'ব পাৰে। পূৰ্ব-অভিজ্ঞতা প্ৰসুত কাৰণৰ জৰিয়তে বহুলোকে নিজৰ ব্যক্তিগত প্ৰকৃতিৰ বাবেই নিজকে উদ্বিগ্নতা বা অৱসাদৰ পৰা সংযত কৰি ৰাখিবলৈ অসুবিধা অনুভৱ কৰে।\nবাছনি বা সিদ্ধান্ত[সম্পাদনা কৰক]\nব্যক্তিগত আৰু অনুষ্ঠানিক দুয়ো পৰ্যায়তে, উপলব্ধ সদৃশ বিকল্পৰ মাজত বাছনি কৰিবলৈ গৈ আৱেশিত হোৱা উদ্বিগ্নতা এক সমস্যা হিচাপে ক্ৰমাগতভাৱে স্বীকৃত হৈছে। ২০০৪ চনত কে'পজেমিনি (Capgemini)-এ লিখিছিল : "আজি আমি সকলোয়েই বৃহৎ বিকল্প, অধিক প্ৰতিযোগিতা আৰু বিবেচনাৰ বাবে বা সঠিক উপদেশ বিচাৰিবৰ বাবে কম সময়ৰ, সম্মুখীন হৈছো" ("Today we're all faced with greater choice, more competition and less time to consider our options or seek out the right advice.")।\nবিশেষ সিদ্ধান্ত একোটা গ্ৰহণৰ প্ৰসংগত, উদ্বিগ্ন ব্যক্তিবিশেষৰ মাজত অনিৰ্দেশ্যতা (unpredictability) আৰু অনিশ্চয়তা (uncertainty)-ই আৱেগিক প্ৰতিক্ৰিয়াৰ উৎক্ষেপণ ঘটাব পাৰে, আৰু ই প্ৰণালীবদ্ধভাৱে সিদ্ধান্ত গ্ৰহণৰ ক্ষেত্ৰত পৰিৱৰ্তন আনে। এইধৰণৰ উদ্বিগ্নতাৰ প্ৰাথমিকভাৱে দুটা ৰূপ আছে। ইয়াৰে প্ৰথমটো হৈছে সেই বাছনি, য'ত জ্ঞাত বা গনণ্যব্য সম্ভাৱিতা (probabilities)যুক্ত একাধিক সমৰ্থ ফলাফল থাকে। দ্বিতীয় ৰূপটো হৈছে, অজ্ঞাত সম্ভাৱিতাযুক্ত একাধিক সম্ভৱপৰ ফলাফল থকা ক্ষেত্ৰত সিদ্ধান্ত গ্ৰহণৰ ক্ষেত্ৰত উদ্ভৱ হোৱা অনিশ্চয়তা আৰু দ্ব্যৰ্থতা।\nপে'নিক বিকাৰ[সম্পাদনা কৰক]\nপে'নিক বিকাৰ (Panic disorder)-ৰ কিছুমান লক্ষণ চাপ আৰু উদ্বিগ্নতাৰ সদৃশ হ'ব পাৰে, কিন্তু প্ৰকৃততে ই চাপ আৰু উদ্বিগ্নতাৰ পৰা বহু পৃথক। পে'নিক বিকাৰ হৈছে একপ্ৰকাৰৰ উদ্বেগজনিত বিকাৰ, য'ত সংঘটনৰ কোনো সুচক উপাদান (trigger) নাথাকে। আমেৰিকাৰ স্বাস্থ্য আৰু মানৱ সেৱা বিভাগ (U.S Department of Health and Human Services)-ৰ মতে এই বিকাৰক অপ্ৰত্যাশিত আৰু পুনৰাবৃত্ত তীব্ৰ ভয়ৰ পৰ্বৰ উপস্থিতিৰ দ্বাৰা চিনাক্ত কৰিব পাৰি। পে'নিক বিকাৰগ্ৰস্ত ব্যক্তিৰ অৱশেষত গৈ আন এক পে'নিক এটে'কৰ প্ৰতি অবিৰত ভয়ৰ সৃষ্টি হয়, আৰু ই এইদৰেই থাকিলে ব্যক্তিৰ দৈনিক ক্ৰিয়াকৰ্মত বিৰূপ প্ৰভাৱ বিস্তাৰ কৰিবলৈ আৰম্ভ কৰে, আৰু ই ব্যক্তিজনৰ সাধাৰণ জীৱন যাপনৰ মান নিম্নগামী কৰে। Cleveland Clinic-ৰ তথ্য অনুসৰি আমেৰিকাৰ ২-ৰ পৰা ৩ শতাংশ প্ৰাপ্তবয়স্ক ব্যক্তি পে'নিক বিকাৰগ্ৰস্ত হয়, আৰু ই কৈশোৰ বা আদি-প্ৰাপ্তবয়স্ক স্তৰত আৰম্ভ হয়। পে'নিক বিকাৰৰ কিছু লক্ষণ হ'ল: উশাহ-নিশাহত জটিলতা, বুকুৰ বিষ, মুৰ আচন্দ্ৰাই কৰা, কঁপনি আৰু জোকাৰণি, মূৰ্ছা যোৱা, বমিভাৱ, নিয়ন্ত্ৰণ হেৰুওৱা বা নিকট মৃত্যুৰ অনুভৱ। যদিও বিকাৰগ্ৰস্ত ব্যক্তিয়ে পে'নিক এটে'কৰ সময়ত এই লক্ষণবোৰত আক্ৰান্ত হয়, কিন্তু মূল লক্ষণ হৈছে ভৱিষ্যতে হ'ব পৰা পে'নিক এটে'কৰ প্ৰতি গঢ় লোৱা নিৰন্তৰ ভয়।\nউদ্বেগজনিত বিকাৰসমূহ[সম্পাদনা কৰক]\nউদ্বেগজনিত বিকাৰসমূহ হৈছে অতিশয়োক্তিপূৰ্ণ উদ্বিগ্নতা আৰু ভয়ৰ প্ৰতিক্ৰিয়াৰ অনুভূতিৰে চিহ্নিত এক মানসিক বিকাৰপুঞ্জ। উদ্বিগ্নতা হৈছে ভৱিষ্যতে সংঘটিত হ'ব পৰা ঘটনা সম্পৰ্কে উদ্ভূত দুঃশ্চিন্তা আৰু ভয় হৈছে বৰ্তমানৰ কোনো ঘটনাক্ৰমৰ প্ৰতি সৃষ্ট প্ৰতিক্ৰিয়া। এই অনুভূতিবোৰে ত্বৰিত হৃদস্পন্দন (tachycardia) আৰু কঁপনি বা জোকাৰণিৰ দৰে শৰীৰবৃত্তীয় লক্ষণৰ উদ্ৰেক কৰিব পাৰে। উদ্বেগজনিত বিকাৰ কেইবাধৰণৰো আছে: সাধাৰণীকৃত উদ্বেগজনিত বিকাৰ (generalized anxiety disorder), ফ'বিয়া (phobia), সামাজিক উদ্বেগজনিত বিকাৰ (social anxiety disorder), পৃথক্কৰণৰ উদ্বেগজনিত বিকাৰ (separation anxiety disorder), agoraphobia, পে'নিক বিকাৰ, আৰু চয়নাত্মক নীৰৱতা (selective mutism)। দেখা দিয়া লক্ষণৰ ওপৰত নিৰ্ভৰ কৰি উদ্বেগজনিত ব্যাধিসমূহক এইধৰণেৰে শ্ৰেণীবদ্ধ কৰা হয়। বহুক্ষেত্ৰত, আক্ৰান্ত ব্যক্তিবিশেষৰ প্ৰায়ে একাধিক উদ্বেগজনিত বিকাৰ থকাটো পৰিলক্ষিত হয়।\nউদ্বেগজনিত বিকাৰসমূহ বংশগতি (heredity) আৰু পৰিৱেশগত কাৰকৰ জটিল মিশ্ৰণৰ জৰিয়তে সংঘটিত হয়। ৰোগ নিৰ্ণয়ৰ বাবে, লক্ষণসমূহ সাধাৰণতে কমপক্ষেও ছমাহ দেখা দিয়া দৰকাৰ। আক্ৰান্ত ব্যক্তিৰ পৰিস্থিতিত লক্ষণসমূহ আশা কৰা ছমাহতকৈ বেছি দিন থাকে, আৰু ই ব্যক্তিৰ সাধাৰণ দৈনিক জীৱন যাপনৰ সামৰ্থ্য বাধাগ্ৰস্ত কৰে।[উদ্ধৃতিৰ প্ৰয়োজন] মন কৰা দৰকাৰ যে একেধৰণৰ লক্ষণ প্ৰদৰ্শন কৰা আন সমস্যাসমূহ হৈছে: অতি-থাইৰ'য়ডিজিম (hyperthyroidism), হৃদযন্ত্ৰৰ ৰোগ (heart disease), কেফে'ইন (caffeine), সুৰাপান (alcohol), বা গাঁজা (cannabis)-ৰ ব্যৱহাৰ, আৰু কিছু নিচাযুক্ত নিষিদ্ধ দ্ৰব্য (drugs) বা ঔষধবিশেষৰ ত্যাগ ইত্যাদি।[উদ্ধৃতিৰ প্ৰয়োজন]\nউপযুক্ত চিকিৎসা অবিহনে, উদ্বেগজনিত ব্যাধিসমূহ সাধাৰণতে উপশম নহয়। সৰ্বসাধাৰণতে গ্ৰহণকৰা চিকিৎসাৰ ভিতৰত জীৱনশৈলীৰ পৰিৱৰ্তন, কাউন্সেলিঙ, আৰু ঔষধ অন্তৰ্ভুক্ত। কাউন্সেলিঙ সাধাৰণতে হৈছে এক বিশেষ ধৰণৰ সংজ্ঞানাত্মক আচৰণগত মনোচিকিৎসা (cognitive behavioural therapy), যাৰ জৰিয়তে আক্ৰান্ত ব্যক্তিৰ ধীশক্তি আৰু আচৰণৰ ক্ষেত্ৰত পৰামৰ্শ প্ৰদান কৰা হয়। লগতে এইটোও দেখা গৈছে যে, এণ্টিডিপ্ৰেছেণ্ট (antidepressants) বা বিটা ব্লকাৰ (beta blockers)-ৰ দৰে ঔষধে আক্ৰান্ত ব্যক্তিৰ অৱস্থাৰ উন্নতি ঘটাব পাৰে।\nপৰিসংখ্যাই দেখুৱায় যে, প্ৰতিবছৰে প্ৰায় ১২% লোক উদ্বেগজনিত বিকাৰত আক্ৰান্ত হয়, আৰু প্ৰায় ৫%-৩০% লোক জীৱনৰ কোনো এক সময়ত এই ব্যাধিগ্ৰস্ত হয়। এনে বিকাৰ সাধাৰণতে ২৫ বছৰ বয়স প্ৰাপ্তিৰ আগতেই আৰম্ভ হয়, আৰু পুৰুষতকৈ নাৰী আক্ৰান্ত হোৱাৰ হাৰ প্ৰায় দ্বিগুণ। একেবাৰে সাধাৰণভাৱে হোৱা বিকাৰ হৈছে কিছুমান বিশেষ ফ'বিয়া, যিবোৰে প্ৰায় ১২% শতাংশ লোকক প্ৰভাৱিত কৰে, আৰু সামাজিক উদ্বিগ্নতা বিকাৰ- যি প্ৰায় ১০% লোকক জীৱনৰ কোনো এক পৰ্যায়ত প্ৰভাৱিত কৰে। এই বিকাৰসমূহে ১৫ বছৰ আৰু ৩৫ বছৰ বয়সৰ মাজৰ লোকক বেছিকৈ আক্ৰান্ত কৰে, আৰু ৫৫ বছৰ বয়সৰ পিছত এইবিলাক সংঘটনৰ হাৰ কমি যোৱা দেখা যায়। ভৌগোলিক ভাৱে, সংঘটনৰ হাৰ আমেৰিকা যুক্তৰাষ্ট আৰু ইউৰোপত উচ্চ হোৱা দেখা যায়।\nহ্ৰস্ব- আৰু দীৰ্ঘ-ম্যাদী উদ্বিগ্নতা[সম্পাদনা কৰক]\nউদ্বিগ্নতা এটা হ্ৰস্ব-ম্যাদী "অৱস্থা" বা দীৰ্ঘ-ম্যাদী "চাৰিত্ৰিক বৈশিষ্ট্য" হ'ব পাৰে। বৈশিষ্ট্যমূলক উদ্বেগে ভৱিষ্যতৰ সম্ভাৱ্য ঘটনাৰ সন্দৰ্ভত দুঃশ্চিন্তা বুজায়। উদ্বেগজনিত ব্যাধিসমূহ প্ৰকৃতপক্ষে উদ্বেগ আৰু ভীতিৰ অনুভূতিৰে বৈশিষ্ট্যভূত এক মানসিক বিশৃংখলতাৰ পুঞ্জ।\nউদ্বিগ্নতাজনিত ব্যাধিসমূহ প্ৰায়ে অন্য কোনো মানসিক স্বাস্থ্যৰ বিসংগতি, বিশেষকৈ গুৰুতৰ হতাশগ্ৰস্ততা ব্যাধি, দ্বিমেৰু ব্যাধি, ভোজন বিসংগতি, বা বিশেষ কিছু ব্যক্তিত্বৰ বিসংগতি; আদিৰ সৈতে সংঘটিত হয়। এইসমূহ নিউৰ'টিজিমৰ দৰে বৈশিষ্ট্যমূলক ব্যক্তিত্বৰ সৈতে সাধাৰণভাৱে দেখা যায়। আংশিকভাৱে, এই বৈশিষ্ট্যমূলক ব্যক্তিত্বসমূহ আৰু উদ্বিগ্নতাৰ মাজৰ জিনীয় আৰু পৰিৱেশগত প্ৰভাৱৰ কাৰণে, পৰ্যবেক্ষিত এই সহ-সংঘটন পৰিলক্ষিত হয়।\nঅত্যধিক-অমোঘ ব্যাধিত আক্ৰান্ত লোকৰ ক্ষেত্ৰত উদ্বিগ্নতা প্ৰায়ে দেখা যায়, আৰু ই পে'নিক বিকাৰত আক্ৰান্ত লোকৰ ক্ষেত্ৰতো তীব্ৰভাৱে উপস্থিত।\nহানিৰ কাৰকসমূহ[সম্পাদনা কৰক]\nCapitoline Museum-ত সংৰক্ষিত ৰোমান সম্ৰাট ডেচিয়াছ (Decius)-ৰ মাৰ্বলেৰে নিৰ্মিত আৱক্ষ মূৰ্তি। এই চিত্ৰখনে " (ৰাজ্যৰ) গুৰু দায়িত্ব পালনেৰে পৰিশ্ৰান্ত আৰু উদ্বিগ্ন এজন ব্যক্তিৰ প্ৰতীতি বহন কৰে" ("conveys an impression of anxiety and weariness, as ofaman shouldering heavy [state] responsibilities")।\nউদ্বেগজনিত ব্যাধিসমূহ আংশিকভাৱে জিনীয়। যঁজা ব্যক্তিৰ ওপৰত কৰা গৱেষণাই দেখুৱাইছে যে, উদ্বিগ্নতাৰ স্বতন্ত্ৰ পাৰ্থক্যৰ ক্ষেত্ৰত ৩০%-৪০% জিনীয় প্ৰভাৱ প্ৰবাহিত হয়। পৰিৱেশগত কাৰকসমূহো এই ক্ষেত্ৰত গুৰুত্বপূৰ্ণ। যমজৰ ওপৰত কৰা এই অধ্যয়নসমূহৰ পৰা দেখা যায় যে, উদ্বিগ্নতাৰ ওপৰত ব্যক্তি-বৈশিষ্ট্যমুলক পৰিৱেশৰ (individual-specific environments) এক বৃহৎ প্ৰভাৱ আছে। অন্যহাতে সহভাজী পৰিৱেশগত প্ৰভাৱসমূহ (shared environmental influences) (পৰিৱেশগত কাৰক যি যঁজা ব্যক্তিসকলক একেধৰণে প্ৰভাৱান্বিত কৰে) শৈশৱ অৱস্থাত সক্ৰিয় হৈ থাকে, কিন্তু বয়সন্ধিৰ লগে লগে এইবোৰৰ মাত্ৰা হ্ৰাস পায়। উদ্বিগ্নতাৰ সৈতে সংযোজিত কৰা নিৰ্দিষ্ট মাপিত 'পৰিৱেশ' (Specific measured ‘environments’)-ৰ অন্তৰ্ভুক্ত কাৰকবোৰ হৈছে: শিশু নিৰ্যাতন, মানসিক স্বাস্থ্য সম্বন্ধীয় বিকাৰৰ পৰিয়ালগত ইতিহাস, আৰু দাৰিদ্ৰ্য। উদ্বিগ্নতাৰ সৈতে সুৰা, কেফেইন, নিচাযুক্ত নিষিদ্ধ ড্ৰাগছ, আৰু benzodiazepines (উদ্বেগজনিত ব্যাধিৰ চিকিৎসাৰ বাবে চিকিৎসকে প্ৰায়ে প্ৰদান কৰে)-ৰ দৰে ঔষধৰ ব্যৱহাৰ জড়িত হৈ থাকে।\nস্নায়ৱিয়-দেহতত্ত্ব (নিউৰ'এনাট'মী)[সম্পাদনা কৰক]\nপ্ৰমস্তিস্কখণ্ড (amygdala) (যি হাইপ'থেলামিক-পিটুইটে'ৰী-এদ্ৰিনে'লিন অক্ষ (Hypothalamic–pituitary–adrenal axis, HPA Axis) আৰু সংবেদী স্নায়ুতন্ত্ৰ (sympathetic nervous system)-ৰ উদ্দীপনৰ জৰিয়তে উদ্বিগ্নতা আৰু ভয়ৰ দৰে আৱেগ নিয়ন্ত্ৰণ কৰে) আৰু হিপ্প'কেম্পাছ (hippocampus) (আৱেগিক স্মৃতিৰ ক্ষেত্ৰত যাক প্ৰমস্তিস্কখণ্ডৰ সৈতে সাঙোৰা হয়)-ৰ লগত সংলগ্ন স্নায়ৱীয় বৰ্তনী (Neural circuitry), উদ্বিগ্নতাৰ বাবে দায়ী হিচাপে ভবা হয়। যিসকল ব্যক্তি সাধাৰণতে উদ্বিগ্ন, তেওঁলোকৰ প্ৰমস্তিস্কখণ্ডত কোনো আৱেগিক উদ্দীপনাৰ প্ৰতিক্ৰিয়া হিচাপে উচ্চ সক্ৰিয়তা পৰিলক্ষিত হয়। কিছুসংখ্যক লেখকে বিশ্বাস কৰে যে, অত্যধিক মাত্ৰাৰ উদ্বিগ্নতাই লিম্বিক তন্ত্ৰ (limbic system)ৰ (প্ৰমস্তিস্কখণ্ড আৰু nucleus accumbens লিম্বিক তন্ত্ৰৰ অন্তৰ্ভুক্ত) অধি-সক্ৰিয়তা (overpotentiation)-ৰ সূচনা কৰিব পাৰে, যাৰ ফলস্বৰূপে ভৱিষ্যতৰ সংঘটনৰ সম্পৰ্কে অধিক উদ্বিগ্নতাৰ সৃষ্টি হয়। কিন্তু ই তথ্য সহকাৰে প্ৰতিষ্ঠাপিত হোৱা নাই।\nশিশু অৱস্থাত অত্যন্ত সংশয়ী, সতৰ্ক আৰু ভয়াৰ্ত হিচাপে চিহ্নিত প্ৰাপ্তবয়স্ক লোকৰ ওপৰত কৃত গৱেষণাৰ পৰা দেখা গৈছে যে, পাৰিতোষিত হোৱা নোহোৱাৰ ওপৰত নিৰ্ণয় কৰি কোনো এক একশ্যন (action)-ৰ সিদ্ধান্ত লোৱাৰ ক্ষেত্ৰত, তেওঁলোকৰ nucleus accumbens অংশ আন লোকতকৈ অধিক সংবেদী। ই উদ্বিগ্ন ব্যক্তিসকলৰ ক্ষেত্ৰত ভয়ৰ বাবে দায়িত্বশীল বৰ্তনী আৰু পৰিতোষণৰ মাজত এক সংযোগৰ উদ্ৰেক কৰে। গৱেষকসকলে কয় " অনিশ্চয়তা (সম্ভাৱ্য ফলাফল)ৰ প্ৰসংগত, 'দায়িত্বশীলতা' বা স্ব-সংস্থাৰ অভিপ্ৰায়ে অভিৰোচনৰ ভিত্তিস্বৰূপ স্নায়ু তন্ত্ৰ (অৰ্থাৎ, nucleus accumbens)ক, স্বভাৱগতভাৱে সংকোচ ভাৱাপন্ন প্ৰাপ্তবয়স্ক ব্যক্তিসকলৰ ক্ষেত্ৰত অ-সংকোচসকলৰ তুলনাত, অধিক প্ৰভাৱশালীৰূপে পৰিচালিত কৰে" ("a sense of 'responsibility', or self-agency, inacontext of uncertainty (probabilistic outcomes) drives the neural system underlying appetitive motivation (i.e., nucleus accumbens) more strongly in temperamentally inhibited than noninhibited adolescents".)।\nঅন্ত্ৰ-মস্তিস্ক অক্ষ[সম্পাদনা কৰক]\nমানুহৰ অন্ত্ৰত থকা অনুজীৱসমূহে মস্তিস্কৰ সৈতে সংযোজিত হৈ উদ্বেগজনিত অৱস্থা প্ৰভাৱিত কৰে। এই বিশেষ যোগাযোগ স্থাপনৰ বাবে বিভিন্ন পথ আছে। তাৰে এটা হৈছে মুখ্য নিউৰ'ট্ৰেন্সমিটাৰ (major neurotransmitter) সমূহৰ জৰিয়তে। অন্ত্ৰত থকা অনুজীৱ, যেনে বাইফিড'বেক্টেৰিয়া (Bifidobacterium) আৰু বেছিলাছ (Bacillus)-এ ক্ৰমে GABA আৰু ড'পেমিন (dopamine) নামৰ নিউৰ'ট্ৰেন্সমিটাৰ উৎপন্ন কৰে। নিউৰ'ট্ৰেন্সমিটাৰবিলাকে পাচন-নলী (gastrointestinal tract)-ৰ সৈতে সংযুক্ত স্নায়ু তন্ত্ৰলৈ সংকেত প্ৰেৰণ কৰে, আৰু এই সংকেতবোৰ মেৰুদণ্ড তন্ত্ৰ (spinal system)-ৰ জৰিয়তে বা ভেগাছ স্নায়ু (vagus nerve)-ৰ জৰিয়তে মগজুলৈ পৰিবাহিত হয়। গৱেষণামূলক অধ্যয়নত, এই অণুজীৱসমূহৰ জিন-সংযুক্তি (microbiome)-ৰ পৰিৱৰ্ত্তনৰ জৰিয়তে নিগণিৰ ক্ষেত্ৰত উদ্বিগ্নতা আৰু হতাশগ্ৰস্ততা হ্ৰাসকাৰী প্ৰভাৱ দেখিবলৈ পোৱা গৈছিল। অৱশ্যে ভেগাছ স্নায়ুবিহীন পৰীক্ষণীয় জীৱত এই প্ৰভাৱ দেখা পোৱা নাযায়।\nওপৰত উল্লেখ কৰাৰ দৰে অন্ত্ৰ-মস্তিস্কৰ সংযোগৰ অন্য এক মুখ্য পথ হৈছে, HPA অক্ষ (HPA axis)। পৰীক্ষামূলক সাক্ষ্যৰ পৰা দেখা গৈছে যে অণুজীৱবিলাকে শৰীৰত চাইট'কাইন (cytokine)-ৰ পৰিমাণ নিয়ন্ত্ৰণ কৰিব পাৰে। অন্যহাতে চাইট'কাইনৰ স্তৰৰ পৰিৱৰ্ত্তনে মস্তিস্কৰ হাইপ'থেলামাছৰ দৰে অংশসমূহত প্ৰত্যক্ষ প্ৰভাৱ পেলায়, আৰু এই হাইপ'থেলামাছেই হৈছে HPA অক্ষ সক্ৰিয়তা (HPA axis activity) উদ্ৰেককাৰী কাৰক। HPA অক্ষই শৰীৰত মানসিক চাপৰ প্ৰতি প্ৰতিক্ৰিয়াৰ বাবে দায়বদ্ধ ক'ৰ্টিছ'ল (cortisol) নামৰ হৰম'নবিধৰ উৎপাদন নিয়ন্ত্ৰণ কৰে। HPA অক্ষৰ সক্ৰিয়তা যেতিয়া হঠাতে বৃদ্ধি হয়, ক'ৰ্টিছলৰ স্তৰ বৃদ্ধি পায়, আৰু ই চাপযুক্ত পৰিস্থিতিৰ প্ৰক্ৰিয়াকৰণ আৰু উদ্বিগ্নতা হ্ৰাসকৰণৰ কাম কৰে। অৱশ্যে, এই সংযোগপথসমূহ আৰু এই প্ৰতিটো বৰ্গ (taxa)-ৰ অণুজীৱৰ বিশেষ প্ৰভাৱ এতিয়ালৈ সম্পূৰ্ণ স্পষ্ট হোৱা নাই। কিন্তু অন্ত্ৰীয় অণুজীৱ আৰু মগজুৰ মাজৰ সংযোগ, আৰু উপৰোক্ত পথসমূহৰ উদ্বিগ্নতাৰ স্তৰ পৰিৱৰ্ত্তনৰ ক্ষেত্ৰত ভূমিকা অনস্বীকাৰ্য।\nউল্লেখনীয় যে, অন্ত্ৰ আৰু মস্তিস্কৰ এই সংযোগতেই উদ্বিগ্নতাৰ ব্য্যাধিৰ চিকিৎসাৰ সম্ভাৱনা নিহিত হৈ আছে। প্ৰি-বায়'টিক (prebiotic) আৰু প্ৰ'-বায়'টিক (probiotic) সমূহে উদ্বিগ্নতা হ্ৰাস কৰিব পাৰে। উদাহৰণস্বৰূপে, কেইটামান বিশেষ পৰীক্ষামূলক গৱেষণাত নিগণিৰ ওপৰত ফ্ৰুক্ট'- (fructo-) আৰু গেলে'ক্ট'-অলিগ'ছেকাৰাইড (galacto-oligosaccharide) প্ৰিবায়'টিক, আৰু লেক্টবেছিলাছ (Lactobacillus) প্ৰ'বায়'টিক প্ৰয়োগ কৰাত, দুয়োবিধৰে উদ্বিগ্নতা হ্ৰাস কৰাৰ সামৰ্থ্য প্ৰদৰ্শিত হৈছিল। মানুহৰ ক্ষেত্ৰত এই পৰীক্ষাৰ ফলাফলসমূহ সিমান সুদৃঢ় নহয় যদিও আশা-প্ৰদৰ্শী।\nবংশগতি আৰু পৰিয়ালগত ইতিহাস (উদাহৰণস্বৰূপে, পিতৃ-মাতৃৰ উদ্বিগ্নতা)-এ ব্যক্তিবিশেষৰ উদ্বিগ্নতাৰ ব্যাধিত ভোগাৰ দুঃসম্ভাৱনা বৃদ্ধি কৰিব পাৰে। কিন্তু সাধাৰণতে, বাহ্যিক উদ্দীপক বা কাৰকে এই উদ্বেগজনিত ব্যাধিৰ সূচনা কৰাত বা ইয়াৰ মাত্ৰা তীব্ৰতৰ কৰি তোলাত অৰিহণা যোগায়। যমজ ব্যক্তিৰ ওপৰত কৰা গৱেষণাৰ জৰিয়তে দেখা গৈছে যে, ব্যাধিৰ বিশেষ ধৰণ আৰু বয়স-গোট (age-group)-ৰ ওপৰত নিৰ্ভৰ কৰি উদ্বিগ্নতাৰ ওপৰত বংশগতিৰ প্ৰভাৱ ২৫%-৪০% পৰিসৰত থাকে। উদাহৰণস্বৰূপে, পে'নিক বিকাৰৰ ক্ষেত্ৰত বংশগতিজনিত পাৰ্থক্যই প্ৰায় ৪৩% পৰিৱৰ্ত্তনশীলতা (variance) আনে। সাধাৰণীকৃত উদ্বেগজনিত বিকাৰ (generalized anxiety disorder)-ৰ ক্ষেত্ৰত এই পৰিমাণ প্ৰায় ২৮%।[উদ্ধৃতিৰ প্ৰয়োজন] অক্ষীয় (longitudinal) যমজৰ অধ্যয়নে দেখুৱায় যে, শৈশৱাস্থাৰ পৰা প্ৰাপ্তবয়স্ক অৱস্থা প্ৰাপ্তিলৈ দেখা পোৱা উদ্বিগ্নতাৰ পৰিমিত সুস্থিৰতা (moderate stability), মূলতঃ বংশগতিজনিত প্ৰভাৱৰ স্থিৰতাৰ দ্বাৰা প্ৰভাৱিত হয়। পিতৃ-মাতৃৰ পৰা ল'ৰা-ছোৱালীলৈ উদ্বিগ্নতা কিদৰে অগ্ৰসৰ হয় সেই বিষয়ৰ অনুসন্ধানত, জিন আৰু লগতে পৰিৱেশৰ অংশীদাৰী (sharing of genes as well as environments)-ৰ তথ্য বিবেচনাবদ্ধ কৰাটো গুৰুত্বপূৰ্ণ। উদাহৰণস্বৰূপে, এনে অধ্যয়নত আন্তঃপ্ৰজন্মীয় যমজৰ-সন্তান-অভিকল্পনা (intergenerational children-of-twins design) বিবেচনা কৰা দৰকাৰ।\nব্যক্তিবিশেষৰ উদ্বিগ্নতাৰ সৈতে কেৱল এটাহে জিন জড়িত নেকি সেয়া পৰীক্ষা কৰিবলৈ অতীতত কৰা কেইবাটাও অধ্যয়নত এক পৰীক্ষণীয় জিন পদ্ধতি (candidate gene approach) ব্যৱহাৰ কৰা হৈছিল। উদ্বিগ্নতাৰ প্ৰক্ৰিয়াৰ সৈতে জড়িত হিচাপে চিহ্নিত হোৱা (ছেৰ'টনিন আৰু নৰএপিনেফ্ৰিনৰ দৰে) নিউৰ'ট্ৰেন্সমিটাৰ আৰু (ক'ৰ্টিছলৰ দৰে) হৰম'নৰ ওপৰত কিছুমান নিৰ্দিষ্ট জ্ঞাত জিনে বিস্তাৰ কৰা প্ৰভাৱৰ ওপৰত ভিত্তি কৰি এই অনুসন্ধানমূলক অধ্যয়নসমূহ সম্পন্ন কৰা হৈছিল। MEM132D, COMT আৰু MAO-A-ৰ ক্ষেত্ৰত সম্ভৱপৰ ব্যতিক্ৰমৰ বাহিৰে, এই অধ্যয়নসমূহত প্ৰাপ্ত সিদ্ধান্তসমূহৰ কোনোটোয়েই পৰীক্ষাৰ দ্বাৰা ভালদৰে পুনৰাবৃত্তি কৰিব পৰা হোৱা নাছিল।[উদ্ধৃতিৰ প্ৰয়োজন] উল্লেখনীয় যে, BDNF নামৰ জিনবিধে মস্তিস্ক ব্যুৎপন্ন নিউৰ'ট্ৰ'ফিক কাৰক (brain derived neurotrophic factor) নামৰ মগজুত প্ৰাপ্ত প্ৰ'টিনবিধৰ সংশ্লেষণৰ ক'ড বহন কৰে। এই জিনৰ উপজেনেটিক (epigenetic) চিহ্নকো স্নায়বীয় সক্ৰিয়তাৰ কিছুমান বিশেষ প্ৰতিমান আৰু তাৰ ফলস্বৰূপে উদ্বিগ্নতাৰ সৈতে সংযোজিত কৰা হৈছে।[উদ্ধৃতিৰ প্ৰয়োজন] অন্যহাতে, জিনম' সংযুক্তিৰ এক বৃহৎ অনুসন্ধানৰ জৰিয়তে BDNF-ৰ বাবে NTRK2 নামৰ এক অভিগ্ৰাহক জিন (receptor gene) উদ্বিগ্নতাৰ সৈতে জড়িত হোৱাৰ তথ্য পোৱা গৈছিল।\nউল্লেখনীয় যে, বেছিভাগ পৰীক্ষণীয় জিন সম্বন্ধীয় অনুসন্ধানসমূহ সফলভাৱে পুনৰাবৃত্তি নোহোৱাৰ কাৰণ হৈছে যে, উদ্বিগ্নতা এক জটিল বৈশিষ্ট্য, আৰু ই বহু জিন'মিক প্ৰকাৰৰ দ্বাৰা প্ৰভাৱান্বিত হয়। এই জিনমিক প্ৰকাৰবোৰৰ প্ৰত্যেকৰে নিজস্ব প্ৰভাৱ থাকে। ক্ৰমাগতভাৱে, উদ্বিগ্নতা সংক্ৰান্তিয় অনুসন্ধানসমূহত এক প্ৰ-কল্পনা (hypothesis)-মুক্ত দৃষ্টিকোণ প্ৰয়োগ কৰা হৈ আহিছে, য'ত উদ্বিগ্নতাৰ বাবে দায়বদ্ধ হিচাপে চিহ্নিত জিন'মৰ অংশসমূহৰ অধ্যয়ন সম্পাদন কৰা হয়। এই পদ্ধতিত সূক্ষ্ম প্ৰভাৱযুক্ত জিন'মৰ প্ৰকাৰসমূহৰ বৃহৎ প্ৰতিৰূপ ব্যৱহাৰ কৰি সেইবিলাকৰ ভূমিকা নিৰ্ণয় কৰা হয়। উদ্বিগ্নতাৰ লগত জড়িত সাধাৰণ জেনেটিক সংৰচনাসমূহৰ বৃহত্তম অন্বেষণটো UK Biobank, ANGST consortium আৰু ACADIA Healthcare ( CRC Fear, Anxiety and Anxiety Disorders)-ৰ যৌথ সহযোগত পৰিচালিত হৈ আছে।\nস্বাস্থ্যজনিত কাৰণ[সম্পাদনা কৰক]\nবহুতো শাৰীৰিক স্বাস্থ্যজনিত সমস্যায়ো উদ্বিগ্নতাৰ জন্ম দিব পাৰে। শ্বাস-প্ৰশ্বাসৰ ক্ষেত্ৰত অসুবিধাৰ সৃষ্টিকাৰী ভিন ভিন ৰোগ, যেনে COPD (Chronic obstructive pulmonary disease ) আৰু হাপানী, আৰু মৃত্যুৰ নিকট-কালত উদ্ভৱ হোৱা শ্বাসজনিত জটিলতা এই কাৰকসমূহৰ অন্তৰ্ভুক্ত। তলপেটৰ বিষ বা বুকুৰ বিষ জড়িত হৈ থকা শাৰীৰিক অসুস্থতাবোৰো উদ্বিগ্নতা সৃষ্টিকাৰী কাৰক, আৰু কোনো কোনো ক্ষেত্ৰত এই পীড়াজনিত ৰোগসমূহ উদ্বিগ্নতাৰ ছ'মেটাইজেশ্যন (somatization)-ৰ কাৰক হ'বও পাৰে। কিছুমান বিশেষ যৌন অসক্ষমতায়ো একেধৰণৰ প্ৰভাৱ দেখুৱাব পাৰে। মুখমণ্ডল বা ছালৰ ৰোগজনিত সমস্যায়ো, বিশেষকৈ কৈশোৰ অৱস্থাত আৰু যৌৱনপ্ৰাপ্তিৰ কালত সামাজিক উদ্বিগ্নতাৰ জন্ম দিব পাৰে।  একদেৰে, বিকাশগত অসমৰ্থতা বা বাধাগ্ৰস্ততাই ল'ৰা-ছোৱালীৰ মাজত প্ৰায়ে সামাজিক উদ্বেগজনিত বিকাৰ সৃষ্টি কৰে। কৰ্কট ৰোগৰ দৰে প্ৰাণহানিকৰ ৰোগসমূহেও উদ্বিগ্নতাৰ জন্ম দিয়ে।\nতদুপৰি, কিছুমান নিৰ্দিষ্ট মূলভুত ৰোগ (organic diseases) উদ্বেগজনিত ব্যাধিৰ সৈতে দেখা দিব পাৰে। এই ৰোগসমূহৰ কিছুমানৰ ক্ষেত্ৰত দেখা দিয়া লক্ষণসমূহৰ উদ্বিগ্নতাৰ সৈতে সাদৃশ্য দেখা যায়।  এইধৰণৰ ৰোগসমূহৰ মাজত অন্যতম হৈছে, কিছুমান নিৰ্দিষ্ট এণ্ড'ক্ৰাইন সম্বন্ধীয় ৰোগ (হাইপ'থাইৰয়ডিজিম (hypothyroidism), হাইপাৰথাইৰয়ডিজিম (hyperthyroidism), আৰু হাইপাৰপ্ৰলে'ক্টিনিমিয়া (hyperprolactinemia)), বিপাকীয় ৰোগ (বহুমূত্ৰ), অভাৱজনিত ৰোগ (ভিটামিন ডি, ভিটামিন বি২, ভিটামিন বি১২, ফ'লিক এছিডৰ নিম্ন স্তৰ), পাচনতন্ত্ৰজনিত ৰোগ (celiac disease, non-celiac gluten sensitivity, inflammatory bowel disease), হৃদযন্ত্ৰৰ ৰোগ, ৰক্তজনিত ৰোগ (ৰক্তহীনতা), মস্তিস্ক আৰু ৰক্তপ্ৰবাহী তন্ত্ৰৰ দুৰ্ঘটনা (transient ischemic attack, ষ্ট্ৰ'ক),, আৰু মস্তিস্ক অপজাত সম্পৰ্কীয় ৰোগ (পাৰকিনছন ৰোগ, স্মৃতিভ্ৰংশ, মাল্টিপ'ল স্ক্লেৰ'ছিছ, হাণ্টিংটন ৰোগ) ইত্যাদি।\nনিচাযুক্ত দ্ৰব্য প্ৰৰোচিত উদ্বিগ্নতা[সম্পাদনা কৰক]\nউদ্বিগ্নতাৰ সংঘটনত অথবা উদ্বেগজনিত অৱস্থা শোচনীয় কৰি তোলাত বহু নিচাযুক্ত দ্ৰব্য (drugs)-ৰ অৰিহণা আছে। এই দ্ৰব্যসমূহ সেৱন কৰা, পৰিত্যাগ কৰাৰ ফলস্বৰূপে, অথবা এনে দ্ৰব্যৰ পাৰ্শ্ব প্ৰতিক্ৰিয়া হিচাপে এনে উদ্বেগজনিত ব্যাধিৰ উদ্ভৱ হ'ব পাৰে। এইবিলাকৰ অন্তৰ্ভুক্ত কেইটামান হৈছে, সুৰা, ধঁপাত, গাঞ্জা, টোপনিৰ ঔষধ (বেনয'ডায়েযেপিনৰ দৰে চিকিৎসকৰ দ্বাৰা বিধানপ্ৰদত্ত), অপিয়'ড (চিকিৎসকে প্ৰদান কৰা বিষনাশক আৰু হিৰ'ইনৰ দৰে নিষিদ্ধ দ্ৰব্য), উত্তেজক পদাৰ্থ (যেনে, কেফেইন, ক'কেইন আৰু এম্ফিটেমাইন), মতিভ্ৰমকাৰী দ্ৰব্য আৰু শ্বাসৰ জৰিয়তে গ্ৰহণকাৰী পদাৰ্থ। বহুলোকে উদ্বিগ্নতা হ্ৰাস কৰিবৰ বাবে এইধৰণৰ দ্ৰব্যসমূহ ব্যৱহাৰ কৰে। এইধৰণৰ নিচাযুক্ত দ্ৰব্যসমূহে হ্ৰস্বকালত উদ্বিগ্নতাৰ পৰা উপশম দিলেও ই সাধাৰণতে অতিৰঞ্জিত। উল্লেখ্য যে, দীৰ্ঘকালত নিচাযুক্ত দ্ৰব্যৰ ব্যৱহাৰে উদ্বিগ্ন অৱস্থা শোচনীয় কৰি তোলাৰ, আৰু কোনো কোনো ক্ষেত্ৰত দ্ৰব্যসমূহৰ প্ৰভাৱ ক্ষীণ হোৱাৰ লগে লগে উদ্বিগ্নতাই তীব্ৰতৰ ৰূপ লোৱা দেখা যায়। অত্যধিক বেনযিনৰ ব্যৱহাৰৰ পিছত কেতিয়াবা ২ সপ্তাহ মানলৈ ইউফ'ৰিয়া, উদ্বিগ্নতা আৰু বিৰক্তিজনক অৱস্থাৰ সৃষ্টি কৰিব পাৰে।\nমনস্তাত্বিক কাৰণ[সম্পাদনা কৰক]\nআঁকোৰগোঁজ/অনমনীয়-ভাৱে সমস্যা সমাধানৰ পথ অৱলম্বন, অস্বীকাৰকৰণ, পৰিহাৰকৰণ, আৱেগপ্ৰৱণতা, অত্যধিক আত্ম-প্ৰত্যাশা, ঋণাত্মক চিন্তাধাৰা, আৱেগজনিত অস্থিৰতা, আৰু সমস্যাত দৃষ্টি নিৱদ্ধ কৰাত অসমৰ্থতা আদিৰ দৰে দুৰ্বল জীৱনৰ কৌশলে উদ্বিগ্নতাৰ জন্ম দিয়ে। ব্যক্তিবিশেষৰ নিজস্ব নিৰাশাজনক ফলাফলৰ প্ৰতীক্ষা আৰু নেতিবাচক প্ৰতিক্ৰিয়াশীলতাও উদ্বিগ্নতাৰ জন্ম দিয়াৰ আৰু ইয়াক দীৰ্ঘস্থায়ী কৰাৰ কাৰক হিচাপে চিহ্নিত হৈছে। মানসিক প্ৰবৃত্তি বা মেজাজ (যেনে, নিউৰ'টিছিজম) আৰু মনোভংগী (যেনে, নিৰাশাবাদ)- এই দুই উপাদানো উদ্বিগ্নতাৰ সৃষ্টিকাৰী কাৰক ৰূপে চিনাক্ত কৰা হৈছে।\nঅতি-সাধাৰণীকৰণ, বিপৰ্যয়কৰণ, মনোপাঠ, আৱেৱিক যুক্তিযুক্ততা, বিৱৰ্ধন (বায়ন'কুলাৰ ট্ৰিক) আৰু মানসিক পৰিস্ৰাৱণৰ দৰে সংজ্ঞানাত্মক বিকৃতিয়ে উদ্বিগ্নতাৰ সৃষ্টি কৰিব পাৰে। উদাহৰণস্বৰূপে, ব্যক্তিবিশেষৰ "সদায়" কিবা এটা বেয়া সংঘটিত হোৱাৰ অতি-সাধাৰণীকৃত বিশ্বাসৰ ফলত, ন্যূনতম আপদযুক্ত পৰিস্থিতিৰ প্ৰতিও অত্যধিক ভীতিৰ জন্ম হ'ব পাৰে। প্ৰত্যাশিত বিব্ৰতমূলক পৰিস্থিতিৰ পৰা সৃষ্ট উদ্বিগ্নতাৰ ফলস্বৰূপে তেনে ব্যক্তিবিশেষে আনকি অনুকূল সামাজিক পৰিস্থিতিও পৰিহাৰ কৰি চলাৰ দৰে অৱস্থা আহি পৰে। তদুপৰি, উচ্চ উদ্বিগ্নতাযুক্ত ব্যক্তিসকলৰ মনত ভৱিষ্যতৰ চাপযুক্ত ঘটনা অনুভূত হ'ব পাৰে। এই সকলোবোৰ তথ্যৰ পৰা এই কথা ঠাৱৰ কৰিব পাৰি যে উদ্বেগজনিত চিন্তা-ভাৱনাই প্ৰত্যাশাজনিত উদ্বিগ্নতাৰ লগতে মানসিক চাপযুক্ত ঘটনাৰাজিৰ উদ্ৰেক কৰিব পাৰে, আৰু ই অধিক উদ্বিগ্নতাৰ সৃষ্টিত অৰিহণা যোগায়। সংজ্ঞানাত্মক থেৰাপীৰে কৰা উদ্বিগ্নতাৰ চিকিৎসাপদ্ধতিত ওপৰত উল্লিখিত অস্বাস্থ্যকৰ চিন্তা-ভাৱনাসমূহক লক্ষ্য হিচাপে লোৱা হয়।\nমনোগতিক তত্ত্ব (psychodynamic theory)-ই এইকথা স্বীকাৰ কৰে যে, প্ৰায় ক্ষেত্ৰতে উদ্বিগ্নতা হৈছে অচেতন আকাংক্ষা বা ভীতিক বাধা দিয়াৰ ফল, আৰু ই অন-অভিযোজিত ৰক্ষাত্মক প্ৰতিক্ৰিয়া (যেনে অৱৰোধ, অৱদমন, পূৰ্বাভাস, পশ্চাদপসৰণ, দৈহিকীকৰণ, নিষ্ক্ৰিয়াত্মক আগ্ৰাসন, পৃথক্কৰণ) ৰূপে সুস্পষ্ট ৰূপত উদ্ভিন্ন হৈ উঠে। এই প্ৰতিক্ৰিয়াসমূহ সৰুকালৰে সংলগ্ন বিষয়বস্তু (যেনে, যত্ন-লওঁতা)ৰ সৈতে জড়িত সমস্যাৰে মোকাবিলা কৰিবলৈ, বা সহমৰ্মিতাবিহীন বাল্যকালৰ সৈতে অভিযোজন কৰিবলৈ গঢ় লৈ উঠে। উদাহৰণস্বৰূপে, অভিভাৱকৰ নিৰন্তৰ নিৰুৎসাহন বা ক্ৰোধে সন্তানৰ মনত খঙৰ অনুভূতি অৱৰোধ/অৱদমনৰ প্ৰৱণতা গঢ় দিব পাৰে। তেনে ব্যক্তি, আন কোনো ব্যক্তিৰ দ্বাৰা প্ৰৰোচিত হ'লে যদিও তেওঁৰ ক্ৰোধ অৱচেতন মনত আৰু অৱগতিৰ বাহিৰত থাকি যায়, কিন্তু ই পাচন তন্ত্ৰৰ পীডা হিচাপে প্ৰকাশ পাব পাৰে। মনোগতিক থেৰাপীৰ চিকিৎসাপদ্ধতিত এনেধৰণৰ দ্বন্দ্বসমূহক চিকিৎসাৰ লক্ষ্য হিচাপে ল'ব পাৰি। মনোগতিক থেৰাপীয়ে সাধাৰণতে উদ্বিগ্নতাৰ অন্তৰ্নিহিত মূল উদ্ঘাটন কৰিবলৈ চেষ্টা কৰে। সমান্তৰালভাৱে, সংজ্ঞানাত্মক আচৰণগত থেৰাপীয়ে অযৌক্তিক চিন্তা-ভাৱনা আৰু অনাকাংক্ষিত আচৰণৰ পৰিৱৰ্ত্তনৰ জৰিয়তে উদ্বিগ্নতাৰ সফল চিকিৎসা আগবঢ়ায়।\nবিৱৰ্তনীয় মনস্তত্ত্ব[সম্পাদনা কৰক]\nবিৱৰ্তনীয় মনস্তত্ত্বৰ এক ব্যাখ্যা অনুসৰি বৃদ্ধিপ্ৰাপ্ত উদ্বেগৰ স্তৰে পৰিৱেশত থকা সম্ভাৱনাপূৰ্ণ বিপদৰ ভাবুকিৰ প্ৰতি ব্যক্তিৰ সজাগতা বৃদ্ধি কৰাৰ লগতে এই সম্ভাৱ্য ভাবুকিসমূহৰ ক্ষেত্ৰত সক্ৰিয় ব্যৱস্থা গ্ৰহণৰ প্ৰৱণতা বৃদ্ধি কৰে। ইয়াৰ ফলস্বৰূপে মিথ্যা সকাৰাত্মক প্ৰতিক্ৰিয়াৰ উদ্ৰেক হ'ব পাৰে যদিও, ই উদ্বিগ্নতাত আক্ৰান্ত ব্যক্তিবিশেষক বাস্তৱ ভাবুকিৰ পৰা ৰক্ষা পোৱাত সহায়কাৰক হ'ব পাৰে। সাধাৰণতে সততাই আলোচিত বিষয়, উদ্বিগ্ন ব্যক্তিসকল দুৰ্ঘটনাত মৃত্যু হোৱাৰ সম্ভাৱনা কম হোৱাৰ ইও এটা কাৰণ হ'ব পাৰে। উদ্বিগ্নতাৰ যে অভিযোজনীয় মূল্য আছে সেই সম্পৰ্কে যথেষ্ট আনুভৱিক সাক্ষ্য আছে। মাছৰ জাক এটাত, ভীৰু মাছকেইটা সাহসীবোৰৰ তুলনাত সাধাৰণতে চিকাৰীৰ কবলৰ পৰা ৰক্ষা পৰাৰ সম্ভাৱনা বেছি হয়।\nমানুহ যেতিয়া অপ্ৰীতিকৰ বা সম্ভাৱ্য ক্ষতিকাৰক দুৰ্গন্ধ বা কু-আস্বাদনদায়ী উদ্দীপকৰ সম্মুখীন হয়, তেতিয়া প'জিট্ৰ'ন এমিশ্যন ট'ম'গ্ৰাফী (PET) পৰীক্ষাত মগজুৰ প্ৰমস্তিস্কখণ্ডত ৰক্ত প্ৰবাহৰ বৃদ্ধি পোৱা পৰিলক্ষিত হয়। এই অধ্যয়নসমূহৰ অংশগ্ৰহণকাৰীসকলে মৃদু উদ্বিগ্নতা অনুভৱ কৰাৰ কথা ব্যক্ত কৰিছিল। গতিকে, ই এইটোও সূচাব পাৰে যে উদ্বিগ্নতা প্ৰাণীক সম্ভাৱ্য কোনো ক্ষতিকাৰক বা বিপদজনক পৰিস্থিতি বা আচৰণৰ পৰা সুৰক্ষা দিবৰ বাবে সৃষ্ট এক আন্তঃব্যৱস্থা।\nউদ্বিগ্নতাৰ লগত জড়িত সামাজিক আশংকাজনিত কাৰকসমূহ হৈছে: মানসিক যন্ত্ৰণাৰ ইতিহাস (উদাহৰণস্বৰূপে, শাৰীৰিক, যৌন বা আৱেগিক নিৰ্যাতন বা আক্ৰমণ), নিগ্ৰহ, আগবয়সৰ অভিজ্ঞতা আৰু লালন-পালনৰ লগত জড়িত কাৰক (উদাহৰণস্বৰূপে, প্ৰত্যাখ্যান, মৰম-চেনেহৰ অভাৱ, অতি প্ৰতিকুলাচৰণ, কঠোৰ নিয়মানুৱৰ্তিতা, ঋণাত্মক উচ্চ অভিভাৱকীয় সংবেদনা, উদ্বেগজনিত শিশুপালন, অ-কাৰ্যকৰী আৰু নিচাযুক্ত দ্ৰব্যাসক্তিৰ আচৰণ, আৱেগৰ নিৰুৎসাহন, দুৰ্বল সামাজিকীকৰণ, দুৰ্বল সংযুক্তি, আৰু শিশু নিৰ্যাতন আৰু উপেক্ষা), কৃষ্টিগত কাৰক (উদাহৰণস্বৰূপে, উদাস পৰিয়াল/ বৈৰাগী কৃষ্টি, শাৰীৰিকভাৱে অক্ষম আৰু সংখ্যালঘুৰ নিপীড়ন), আৰু আৰ্থসামাজিক কাৰক (উদাহৰণস্বৰূপে, অশিক্ষিত, নিবনুৱা, দৈন্যপীড়িত) ইত্যাদি। অৱশ্যে, মন কৰিবলগীয়া যে উন্নত দেশসমূহত উন্নয়নশীল দেশসমূহতকৈ উদ্বিগ্নতাৰ হাৰ অধিক। পঞ্চাছৰো অধিক অধ্যয়নক সামৰি কৰা ২০১৯ চনৰ এক বিস্তৃত প্ৰণালীবদ্ধ পৰ্যালোচনাত্মক সমীক্ষাই এই কথা দেখুৱাইছিল যে আমেৰিকাৰ যুক্তৰাষ্ট্ৰত, খাদ্যজনিত নিৰাপত্তাহীনতা উদ্বিগ্নতা আৰু শয়ন ব্যাধিৰ সৈতে অতি দৃঢ়ভাৱে সম্পৰ্কিত। খাদ্য-সংকটত নোভোগা লোকসকলৰ তুলনাত উক্ত সংকটৰ মুখামুখি হোৱা ব্যক্তিসকলৰ মানসিক স্বাস্থ্য পৰীক্ষাত উদ্বিগ্নতাৰ সম্ভেদ পোৱাৰ হানিকৰ সম্ভাৱনা ৩ গুণ অধিক।\nলিংগভিত্তিক সামাজিকীকৰণ[সম্পাদনা কৰক]\nউদ্বিগ্নতা গঢ় দিয়াত যিবোৰ বৰ্ণনাপ্ৰাসংগিক কাৰকে বৰঙণি যোগোৱা বুলি ভবা হয় সেইবোৰৰ ভিতৰত লিংগভিত্তিক সামাজিকীকৰণ আৰু শিক্ষণ অভিজ্ঞতাও পৰে। বিশেষভাৱে, শিক্ষণ দক্ষতা (ব্যক্তিবিশেষৰ জীৱন নিজৰ নিয়ন্ত্ৰণাধীন হিচাপে বোধ হোৱাৰ মাত্ৰা) আৰু instrumentality (আত্ম-বিশ্বাস, স্ব-কাৰ্যকাৰিতা, স্বতন্ত্ৰতা আৰু প্ৰতিযোগিতাত্মকতা ইয়াৰ অন্তৰভুক্ত) - এই দুটা কাৰকে ব্যক্তিৰ লিংগ আৰু উদ্বিগ্নতাৰ মাজৰ সম্পৰ্ক পূৰ্ণভাৱে নিৰ্ধাৰণ কৰে। অৰ্থাৎ উদ্বিগ্নতাৰ ক্ষেত্ৰত লিংগ-পাৰ্থক্যৰ প্ৰভাৱ স্পষ্ট, আৰু পুৰুষতকৈ নাৰীৰ ক্ষেত্ৰত উদ্বিগ্নতাৰ স্তৰ উচ্চ। উদ্বিগ্নতাৰ ক্ষেত্ৰত দেখা দিয়া এই লিংগভিত্তিক তফাৎ লিংগভিত্তিক সামাজিকীকৰণ আৰু শিক্ষণ দক্ষতাৰ ভিত্তিত ব্যাখ্যা কৰা সম্ভৱ।\nউদ্বিগ্নতাৰ লক্ষণ প্ৰদৰ্শন কৰা কোনো ব্যক্তিৰ চিকিৎসা ব্যৱস্থাপনাৰ প্ৰথম পদক্ষেপটো হৈছে, এই লক্ষণসমূহৰ অন্তৰ্নিহিত কাৰণ চিকিৎসাবিজ্ঞানৰ জৰিয়তে নিৰ্ধাৰণ কৰাটো। ৰোগগ্ৰস্ত ব্যক্তিৰ শুদ্ধ চিকিৎসামূলক পৰিচৰ্যাৰ কাৰণে এই চিহ্নিতকৰণ আৰু স্বীকৃতি অপৰিহাৰ্য। উদ্বেগজনিত ব্যাধিৰ সৈতে জড়িত লক্ষণসমূহে অন্য কোনো ৰোগক ঢাকি ৰখাৰ সম্ভাৱনা নুই কৰিব নোৱাৰি, অথবা এই ব্যাধিসমূহ অন্য কোনো ৰোগৰ সৈতে সংযুক্ত হৈ, বা অন্য ৰোগৰ শাৰীৰিক ৰোগৰ ফলস্বৰূপে উদ্বেগজনিত ব্যাধিয়ে দেখা দিব পাৰে।\nউদ্বেগজনিত ব্যাধিৰ চিকিৎসাৰ ক্ষেত্ৰত সংজ্ঞানাত্মক আচৰণগত মনোচিকিৎসা (Cognitive behavioral therapy, CBT) এক ফলপ্ৰসূ পন্থা, আৰু ই হৈছে প্ৰথম পৰ্যায়ৰ চিকিৎসাৰ অংশ। এইটোও দেখা গৈছে, ইণ্টাৰনেটৰ জৰিয়তে প্ৰদান কৰা সংজ্ঞানাত্মক আচৰণগত মনোচিকিৎসা (CBT) সমানেই ফলপ্ৰসূ। শেহতীতাকৈ, বহু স্মাৰ্টফোনৰ এপৰ জৰিয়তেও মানসিক স্বাস্থ্য সম্বন্ধীয় চিকিৎসা আগবঢ়োৱাৰ প্ৰচেষ্টা প্ৰচলিত হৈছে, অৱশ্যে এইসমূহ এতিয়াও প্ৰাথমিক পৰ্যায়তে আছে।\nমনো-ঔষধিয় (Psychopharmacological) চিকিৎসা পদ্ধতিও সংজ্ঞানাত্মক আচৰণগত মনোচিকিৎসা (CBT)-ৰ সমান্তৰালভাৱে, বা ইয়াক এককভাৱে প্ৰয়োগ কৰিব পাৰি। সাধাৰণ নিয়ম ৰূপে, বেছিভাগ উদ্বেগজনিত ব্যাধিৰ ক্ষেত্ৰতেই প্ৰথম পৰ্যায়ৰ চিকিৎসা পদ্ধতিসমূহে সন্তোষজনকভাৱে কাম কৰে। প্ৰথম পৰ্যায়ৰ চিকিৎসাত ব্যৱহৃত ঔষধসমূহ হৈছে, selective serotonin reuptake inhibitors আৰু serotonin-norepinephrine reuptake inhibitors। দৈনিক ব্যৱহাৰৰ বাবে Benzodiazepine জাতীয় ঔষধসমূহ উপযুক্ত হিচাপে ধৰা নহয়। অন্য চিকিৎসাৰ বিকল্পসমূহ হৈছে: pregabalin, tricyclic antidepressants, buspirone, moclobemide, আৰু seratriline ইত্যাদি।\nওপৰত উল্লিখিত হানিৰ কাৰকসমূহৰ পৰাই উদ্বেগজনিত ব্যাধিৰ প্ৰতিৰোধৰ সহজাত পথৰ সন্ধান পাব পাৰি। ২০১৭ চনত প্ৰকাশিত এক পুনঃমূল্যায়নৰ প্ৰবন্ধত উল্লেখ কৰা মতে, মনস্তাত্বিক বা শৈক্ষিক পদ্ধতিসমূহৰ জৰিয়তে, ভিন-ভিন ধৰণৰ জনসমষ্টিৰ মাজত, উদ্বেগজনিত ব্যাধি প্ৰতিৰোধৰ দিশত ক্ষুদ্ৰ পৰিমাণৰ কিন্তু পৰিসাংখ্যিকভাৱে সাৰ্থক উপকাৰ দেখা গৈছিল।\nশৰীৰবৃত্তীয় বিকাৰতত্ত্ব[সম্পাদনা কৰক]\nউদ্বিগ্নতাৰ ব্যাধি জিনীয়ভাৱে আহৰিত নিউৰ'কেমিকেল বিশৃংখলা (genetically inherited neurochemical dysfunction) যেন প্ৰতীয়মান হয়। ইয়াৰ সৈতে স্বয়ংক্ৰিয় ভাৰসাম্যহীনতা (autonomic imbalance), GABA-ergic tone-ৰ হ্ৰাস, catechol-O-methyltransferase (COMT) জিনৰ allelic বহুৰূপতা (polymorphism), এডিন'ছাইন ৰিছিপ্টৰ ফাংশনৰ বৃদ্ধি (increased adenosine receptor function), ক'ৰ্টিছ'ল (cortisol)-ৰ বৃদ্ধি জড়িত হ'ব পাৰে।\nউদ্বিগ্নতা ব্যাধিৰ লক্ষণৰ কেন্দ্ৰীয় স্নায়ুতন্ত্ৰ (central nervous system, CNS)-ত মূল কাৰকবোৰ হৈছে- নৰএপিনেফ্ৰিন (norepinephrine), ছেৰ'টনিন (serotonin), ড'পেমিন (dopamine), আৰু গামা-এমিন'বিউটাইৰিক এছিড (gamma-aminobutyric acid (GABA))। অন্যান্য নিউৰ'ট্ৰেন্সমিটাৰ (neurotransmitter) আৰু পেপ্টাইড (peptide), যেনে ক'ৰ্টিক'ট্ৰ'পিন-নিঃসৰণকাৰী কাৰক (corticotropin-releasing factor)-ও উদ্বিগ্নতা সৃষ্টিত অংশীদাৰ হ'ব পাৰে। বাহ্যিকভাৱে, স্বয়ংক্ৰিয় স্নায়ুতন্ত্ৰ (autonomic nervous system), বিশেষভাৱে সমবেদী স্নায়ুতন্ত্ৰ (sympathetic nervous system)-ই বহু লক্ষণৰ মধ্যস্থতাকাৰী হিচাপে কাম কৰে। আক্ৰান্ত ব্যক্তিৰ মগজুৰ parahippocampal অঞ্চলত বৃদ্ধি পোৱা স্ৰোত, আৰু পুৰ্বৱৰ্তী আৰু পশ্চাৎৱৰ্তী cingulate আৰু raphe অংশত serotonin type 1A receptor-ৰ বন্ধনৰ হ্ৰাস (reduced binding) হৈছে উদ্বিগ্নতা ব্যাধিৰ ব্যাপকতাৰ কাৰক।\nমানুহৰ মস্তিস্কৰ ভূমিঅংশত অৱস্থিত প্ৰমস্তিস্কখণ্ড (amygdala) হৈছে ভয় আৰু উদ্বিগ্নতা প্ৰক্ৰিয়াকৰণৰ কেন্দ্ৰীয় অংশ, আৰু উদ্বিগ্নতাৰ ব্যাধিত আক্ৰান্ত হ'লে এই অংশটোৰ ক্ৰিয়া বাধাপ্ৰাপ্ত হ'ব পাৰে। ভূমিপাৰ্শ্বীয় প্ৰমস্তিস্কখণ্ড (basolateral amygdala)-ত সংঘটিত উদ্বিগ্নতা প্ৰক্ৰিয়াকৰণক প্ৰমস্তিস্কখণ্ডীয় (amygdaloid) নিউৰণৰ dendritic arborization-ৰ কাৰক হিচাপে দায়বদ্ধ কৰা হয়। SK2 potassium channels বিলাকে একশ্যন পটেনছিয়েল (action potential)-ৰ প্ৰতিবন্ধকীয় প্ৰভাৱ মধ্যস্থতা কৰে, আৰু arborization হ্ৰাস কৰে।\n↑ Abnormal psychology (4th সম্পাদনা). প্ৰকাশক New York: W.W. Norton & Company. [পৃষ্ঠা নং প্ৰয়োজন]\n↑ Davison, Gerald C. (2008). Abnormal Psychology. প্ৰকাশক Toronto: Veronica Visentin. পৃষ্ঠা. 154. ISBN 978-0-470-84072-6.\n↑ Psychiatric and Behavioral Disorders in Intellectual and Developmental Disabilities (2nd সম্পাদনা). Cambridge University Press. 2007. ISBN 9781139461306. https://books.google.com/books?id=E_9Rlqs4T7oC. [পৃষ্ঠা নং প্ৰয়োজন]\n↑ 4.0 4.1 4.2 American Psychiatric Association (2013). Diagnostic and Statistical Manual of Mental Disorders (Fifth সম্পাদনা). প্ৰকাশক Arlington, VA: American Psychiatric Publishing. পৃষ্ঠা. 189. ISBN 978-0-89042-555-8. https://archive.org/details/diagnosticstatis0005unse/page/189.\n↑ 5.0 5.1 5.2 Psychiatric and Mental Health Nursing: The Craft of Caring. প্ৰকাশক London 0: Edward Arnold. 2003. ISBN 978-0-340-81026-2. [পৃষ্ঠা নং প্ৰয়োজন]\n↑ Andreas Dorschel, Furcht und Angst. In: Dietmar Goltschnigg (ed.), Angst. Lähmender Stillstand und Motor des Fortschritts. Stauffenburg, Tübingen 2012, pp. 49–54\n↑ "On the distinction between fear and anxiety ina(post)pandemic world:acommentary on Schimmenti et al. (2020)". Clinical Neuropsychiatry খণ্ড 17 (3): 189-191. 2020. doi:10.36131/cnfioritieditore20200307. https://www.clinicalneuropsychiatry.org/download/on-the-distinction-between-fear-and-anxiety-in-a-postpandemic-world-a-commentary-on-schimmenti-et-al-2020/.\n↑ Öhman, Arne (2000). "Fear and anxiety: Evolutionary, cognitive, and clinical perspectives". In Lewis, Michael; Haviland-Jones, Jeannette M.. Handbook of emotions. প্ৰকাশক New York: The Guilford Press. পৃষ্ঠা. 573–93. ISBN 978-1-57230-529-8. https://archive.org/details/handbookofemotio0000unse/page/573.\n↑ "Unraveling the mysteries of anxiety and its disorders from the perspective of emotion theory". The American Psychologist খণ্ড 55 (11): 1247–63. November 2000. doi:10.1037/0003-066X.55.11.1247. PMID 11280938.\n↑ Iacovou, Susan (2011). "What is the difference between existential anxiety and so called neurotic anxiety? 'The sine qua non of true vitality' an examination of the difference between existential anxiety and neurotic anxiety". Existential Analysis খণ্ড 22 (2). Gale A288874227.\n↑ Csíkszentmihályi, Mihály (1997). Finding Flow. https://archive.org/details/findingflowpsych00csik. [পৃষ্ঠা নং প্ৰয়োজন]\n↑ "Differences between trait fear and trait anxiety: implications for psychopathology". Clinical Psychology Review খণ্ড 31 (1): 122–37. February 2011. doi:10.1016/j.cpr.2010.08.004. PMID 20817337.\n↑ Emory, Margaret (June 7, 2018). "On Fear, Emotions, and Memory: An Interview with Dr. Joseph LeDoux" (en-US ভাষাত). Brain World. https://brainworldmagazine.com/on-fear-emotions-and-memory-an-interview-with-dr-joseph-ledoux/। আহৰণ কৰা হৈছে: September 11, 2019.\n↑ Barrett, Lisa Feldman (October 19, 2016). "The theory of constructed emotion: an active inference account of interoception and categorization". Social Cognitive and Affective Neuroscience খণ্ড 12 (1): 1–23. doi:10.1093/scan/nsw154. PMID 27798257.\n↑ "Generalized anxiety disorder: acute and chronic treatment". CNS Spectrums খণ্ড9(10): 716–23. October 2004. doi:10.1017/S1092852900022367. PMID 15448583.\n↑ 16.0 16.1 16.2 16.3 16.4 World Health Organization (2009). Pharmacological Treatment of Mental Disorders in Primary Health Care. প্ৰকাশক Geneva. ISBN 978-92-4-154769-7. http://apps.who.int/iris/bitstream/10665/44095/1/9789241547697_eng.pdf.\n↑ 17.0 17.1 17.2 17.3 17.4 17.5 17.6 17.7 17.8 17.9 "Psychiatric emergencies (part III): psychiatric symptoms resulting from organic diseases". European Review for Medical and Pharmacological Sciences খণ্ড 17 Suppl 1: 86–99. February 2013. PMID 23436670. http://www.europeanreview.org/article/3087.\n↑ "Depression Hotline | Call Our Free, 24 Hour Depression Helpline". PsychGuides.com. https://www.psychguides.com/guides/depression-hotline/.\n↑ Smith, Melinda (June 2008). Anxiety attacks and disorders: Guide to the signs, symptoms, and treatment options. Retrieved March 3, 2009, from Helpguide Web site: "HelpGuide.org". http://www.helpguide.org/mental/anxiety_types_symptoms_treatment.htm। আহৰণ কৰা হৈছে: March 4, 2009.\n↑ (1987–2008). Anxiety Symptoms, Anxiety Attack Symptoms (Panic Attack Symptoms), Symptoms of Anxiety. Retrieved March 3, 2009, from Anxiety Centre Website: "Anxiety Symptoms and Signs – over 100 listed". http://www.anxietycentre.com/anxiety-symptoms.shtml। আহৰণ কৰা হৈছে: March 4, 2009.\n↑ Milfayetty, Sri, MS, SPsi, Fadli, Rima, et al. The Effectiveness of Multidimensional Counseling in the Intervention of Student Anxiety. ADDICT DISORD THEIR TREAT. 2020; 19 (3):131-135. doi:10.1097/ADT.0000000000000187.\n↑ (1987–2008). Anxiety symptoms – Fear of dying. Retrieved March 3, 2009, from Anxiety Centre Website: "Fear of dying anxiety symptom". http://www.anxietycentre.com/anxiety-symptoms/fear-of-dying.shtml। আহৰণ কৰা হৈছে: March 4, 2009.\n↑ 23.0 23.1 "Psychiatric emergencies (part I): psychiatric disorders causing organic symptoms". European Review for Medical and Pharmacological Sciences খণ্ড 17 Suppl 1: 55–64. February 2013. PMID 23436668. http://www.europeanreview.org/article/3083.\n↑ Diagnostic and statistical manual of mental disorders : DSM-5. (5th সম্পাদনা). American Psychiatric Association. ISBN 978-0890425558.\n↑ 25.0 25.1 Tillich, Paul (1952). The Courage To Be. প্ৰকাশক New Haven: Yale University Press. পৃষ্ঠা. 76. ISBN 978-0-300-08471-9.\n↑ Abulof, Uriel (2015). The Mortality and Morality of Nations. প্ৰকাশক New York: Cambridge University Press. পৃষ্ঠা. 26. ISBN 978-1-107-09707-0.\n↑ Hjelle, Larry; Ziegler, Daniel (1981). Personality Theories: Basic Assumptions, Research, and Applications. McGraw-Hill. পৃষ্ঠা. 494. ISBN 9780070290631.\n↑ Teigen, Karl Halvor (1994). "Yerkes-Dodson: A Law for all Seasons". Theory & Psychology খণ্ড4(4): 525–547. doi:10.1177/0959354394044004.\n↑ "Cognitive and emotional components of test anxiety:adistinction and some initial data". Psychological Reports খণ্ড 20 (3): 975–8. June 1967. doi:10.2466/pr0.1967.20.3.975. PMID 6042522.\n↑ "Comorbidity of test anxiety and other anxiety disorders in children". Journal of Abnormal Child Psychology খণ্ড 16 (3): 275–87. June 1988. doi:10.1007/BF00913800. PMID 3403811.\n↑ "A cognitive-behavioral model of anxiety in social phobia". Behaviour Research and Therapy খণ্ড 35 (8): 741–56. August 1997. doi:10.1016/S0005-7967 (97)00022-3. PMID 9256517.\n↑ Hofmann, Stefan G.; Dibartolo, Patricia M. (2010). "Introduction: Toward an Understanding of Social Anxiety Disorder". Social Anxiety. পৃষ্ঠা. xix–xxvi. doi:10.1016/B978-0-12-375096-9.00028-6. ISBN 978-0-12-375096-9.\n↑ Thomas, Ben; Hardy, Sally; Cutting, Penny, eds (1997). Mental Health Nursing: Principles and Practice. প্ৰকাশক London: Mosby. ISBN 978-0-7234-2590-8. https://archive.org/details/stuartsundeensme0000unse. [পৃষ্ঠা নং প্ৰয়োজন]\n↑ "Social functioning in youth with anxiety disorders: association with anxiety severity and outcomes from cognitive-behavioral therapy". Child Psychiatry and Human Development খণ্ড 44 (1): 1–18. February 2013. doi:10.1007/s10578-012-0307-0. PMID 22581270.\n↑ Stephan, Walter G.; Stephan, Cookie White (1985). "Intergroup Anxiety". Journal of Social Issues খণ্ড 41 (3): 157–175. doi:10.1111/j.1540-4560.1985.tb01134.x.\n↑ "The threat of appearing prejudiced and race-based attentional biases". Psychological Science খণ্ড 19 (2): 98–102. February 2008. doi:10.1111/j.1467-9280.2008.02052.x. PMID 18271854.\n↑ "Implicit and explicit memory bias in anxiety". Journal of Abnormal Psychology খণ্ড 98 (3): 236–40. August 1989. doi:10.1037/0021-843x.98.3.236. PMID 2768658.\n↑ Richards, Anne; French, Christopher C. (1991). "Effects of encoding and anxiety on implicit and explicit memory performance". Personality and Individual Differences খণ্ড 12 (2): 131–139. doi:10.1016/0191-8869 (91)90096-t.\n↑ "Intergroup anxiety effects on implicit racial evaluation and stereotyping". Emotion খণ্ড 12 (6): 1273–80. December 2012. doi:10.1037/a0029016. PMID 22775128.\n↑ "The antecedents and implications of interracial anxiety". Personality & Social Psychology Bulletin খণ্ড 29 (6): 790–801. June 2003. doi:10.1177/0146167203029006011. PMID 15189634.\n↑ "Anxiety". MacArthur SES & Health Network. https://macses.ucsf.edu/research/psychosocial/anxiety.php.\n↑ 42.0 42.1 "Neuroticism's prospective association with mental disorders halves after adjustment for baseline symptoms and psychiatric history, but the adjusted association hardly decays with time:ameta-analysis on 59 longitudinal/prospective studies with 443 313 participants". Psychological Medicine খণ্ড 46 (14): 2883–2906. October 2016. doi:10.1017/S0033291716001653. PMID 27523506. https://zenodo.org/record/895885.\n↑ Mental Health Nursing: From first principles to professional practice. Stanley Thornes. [পৃষ্ঠা নং প্ৰয়োজন]\n↑ "Gulf Bend MHMR Center". https://www.gulfbend.org/poc/view_doc.php?type=doc&id=8948.\n↑ Downey, Jonathan (April 27, 2008). "Premium choice anxiety". The Times (London). http://www.thesundaytimes.co.uk/sto/style/fashion/trends/article85734.ece.\n↑ Is choice anxiety costing british 'blue chip' business? Archived December 22, 2015, at the Wayback Machine, Capgemini, August 16, 2004\n↑ 47.0 47.1 "Anxiety and decision-making". Biological Psychiatry খণ্ড 72 (2): 113–8. July 2012. doi:10.1016/j.biopsych.2011.12.027. PMID 22325982.\n↑ "What are the five major types of anxiety disorders?". June 8, 2015. https://www.hhs.gov/answers/mental-health-and-substance-abuse/what-are-the-five-major-types-of-anxiety-disorders/index.html.\n↑ "Panic Disorder & Panic Attacks". https://my.clevelandclinic.org/health/diseases/4451-panic-disorder.\n↑ 50.0 50.1 50.2 50.3 50.4 American Psychiatric Association (2013). Diagnostic and Statistical Manual of Mental Disorders (5th সম্পাদনা). প্ৰকাশক Arlington: American Psychiatric Publishing. পৃষ্ঠা. 189–195. ISBN 978-0-89042-555-8. https://books.google.com/books?id=-JivBAAAQBAJ.\n↑ "Anorexia & Depression: When Eating Disorders Co-Exist with Depression" (en-US ভাষাত). Psycom.net - Mental Health Treatment Resource Since 1986. https://www.psycom.net/anorexia-and-depression/। আহৰণ কৰা হৈছে: 2020-06-05.\n↑ "Genetics of generalized anxiety disorder and related traits". Dialogues in Clinical Neuroscience খণ্ড 19 (2): 159–168. June 2017. doi:10.31887/DCNS.2017.19.2/kdomschke. PMID 28867940.\n↑ 53.0 53.1 "Anxiety Disorders". NIMH. March 2016. http://www.nimh.nih.gov/health/topics/anxiety-disorders/index.shtml#pub2। আহৰণ কৰা হৈছে: August 14, 2016.\n↑ 54.0 54.1 54.2 54.3 "Anxiety". Lancet খণ্ড 388 (10063): 3048–3059. December 2016. doi:10.1016/S0140-6736 (16)30381-6. PMID 27349358.\n↑ "Lifetime prevalence and age-of-onset distributions of mental disorders in the World Health Organization's World Mental Health Survey Initiative". World Psychiatry খণ্ড6(3): 168–76. October 2007. PMID 18188442.\n↑ Smoller, Jordan W.; Andreassen, Ole A.; Edenberg, Howard J.; Faraone, Stephen V.; Glatt, Stephen J.; Kendler, Kenneth S. (March 14, 2018). "Correction to: Psychiatric genetics and the structure of psychopathology". Molecular Psychiatry খণ্ড 24 (3): 471. doi:10.1038/s41380-018-0026-4. PMID 29540840.\n↑ Kendler, Kenneth S. (July 2004). "Major Depression and Generalised Anxiety Disorder". FOCUS খণ্ড2(3): 416–425. doi:10.1176/foc.2.3.416.\n↑ Scarre, Chris (1995). Chronicle of the Roman Emperors. Thames & Hudson. পৃষ্ঠা. 168–9. ISBN 978-5-00-050775-9. [পৃষ্ঠা নং প্ৰয়োজন]\n↑ Reynolds, Chandra A. (June 16, 2013). "Robert Plomin, John C. DeFries, Valerie S. Knopik, Jenae M. Neiderhiser, Behavioral Genetics (6th Edition)". Behavior Genetics খণ্ড 43 (4): 360–361. doi:10.1007/s10519-013-9598-6.\n↑ Smoller, Jordan W.; Block, Stefanie R.; Young, Mirella M. (November 2009). "Genetics of anxiety disorders: the complex road from DSM to DNA". Depression and Anxiety খণ্ড 26 (11): 965–975. doi:10.1002/da.20623. PMID 19885930.\n↑ Craske, Michelle G.; Stein, Murray B.; Eley, Thalia C.; Milad, Mohammed R.; Holmes, Andrew; Rapee, Ronald M.; Wittchen, Hans-Ulrich (May 4, 2017). "Anxiety disorders". Nature Reviews Disease Primers খণ্ড3(1): 17024. doi:10.1038/nrdp.2017.24. PMID 28470168.\n↑ "From normal fear to pathological anxiety". Psychological Review খণ্ড 105 (2): 325–50. April 1998. doi:10.1037/0033-295X.105.2.325. PMID 9577241.\n↑ Nolen-Hoeksema, S. (2013). (Ab)normal Psychology (6th edition). McGraw Hill.[পৃষ্ঠা নং প্ৰয়োজন]\n↑ Compassion and Healing in Medicine and Society: On the Nature and Use of Attachment Solutions to Separation Challenges. Johns Hopkins University Press. 2011. পৃষ্ঠা. 172. ISBN 978-1-4214-0220-8.\n↑ How the Brain Talks to Itself: A Clinical Primer of Psychotherapeutic Neuroscience. Haworth. 1998. পৃষ্ঠা. 284. ISBN 978-0-7890-0408-6.\n↑ 66.0 66.1 "Neural correlates of reward processing in adolescents withahistory of inhibited temperament". Psychological Science খণ্ড 20 (8): 1009–18. August 2009. doi:10.1111/j.1467-9280.2009.02401.x. PMID 19594857.\n↑ 67.0 67.1 Kennedy, P.J.; Cryan, J.F.; Dinan, T.G.; Clarke, G. (January 2017). "Kynurenine pathway metabolism and the microbiota-gut-brain axis". Neuropharmacology খণ্ড 112 (Pt B): 399–412. doi:10.1016/j.neuropharm.2016.07.002. PMID 27392632.\n↑ 68.0 68.1 Dinan, Timothy G.; Stilling, Roman M.; Stanton, Catherine; Cryan, John F. (April 2015). "Collective unconscious: How gut microbes shape human behavior". Journal of Psychiatric Research খণ্ড 63: 1–9. doi:10.1016/j.jpsychires.2015.02.021. PMID 25772005.\n↑ 69.0 69.1 69.2 de Weerth, Carolina (December 2017). "Do bacteria shape our development? Crosstalk between intestinal microbiota and HPA axis". Neuroscience & Biobehavioral Reviews খণ্ড 83: 458–471. doi:10.1016/j.neubiorev.2017.09.016. PMID 28918360.\n↑ 70.0 70.1 Bravo, J. A.; Forsythe, P.; Chew, M. V.; Escaravage, E.; Savignac, H. M.; Dinan, T. G.; Bienenstock, J.; Cryan, J. F. (August 29, 2011). "Ingestion of Lactobacillus strain regulates emotional behavior and central GABA receptor expression inamouse via the vagus nerve". Proceedings of the National Academy of Sciences খণ্ড 108 (38): 16050–16055. doi:10.1073/pnas.1102999108. PMID 21876150.\n↑ Burokas, Aurelijus; Arboleya, Silvia; Moloney, Rachel D.; Peterson, Veronica L.; Murphy, Kiera; Clarke, Gerard; Stanton, Catherine; Dinan, Timothy G. et al. (October 2017). "Targeting the Microbiota-Gut-Brain Axis: Prebiotics Have Anxiolytic and Antidepressant-like Effects and Reverse the Impact of Chronic Stress in Mice". Biological Psychiatry খণ্ড 82 (7): 472–487. doi:10.1016/j.biopsych.2016.12.031. PMID 28242013.\n↑ Benton, D; Williams, C; Brown, A (December 6, 2006). "Impact of consumingamilk drink containingaprobiotic on mood and cognition". European Journal of Clinical Nutrition খণ্ড 61 (3): 355–361. doi:10.1038/sj.ejcn.1602546. PMID 17151594.\n↑ Schmidt, Kristin; Cowen, Philip J.; Harmer, Catherine J.; Tzortzis, George; Errington, Steven; Burnet, Philip W. J. (December 3, 2014). "Prebiotic intake reduces the waking cortisol response and alters emotional bias in healthy volunteers". Psychopharmacology খণ্ড 232 (10): 1793–1801. doi:10.1007/s00213-014-3810-0. PMID 25449699.\n↑ 74.0 74.1 74.2 74.3 American Psychiatric Association (2013). Diagnostic and statistical manual of mental disorders (5th সম্পাদনা). প্ৰকাশক Arlington, VA: American Psychiatric Association. [পৃষ্ঠা নং প্ৰয়োজন]\n↑ Waszczuk, Monika A.; Zavos, Helena M. S.; Gregory, Alice M.; Eley, Thalia C. (August 1, 2014). "The Phenotypic and Genetic Structure of Depression and Anxiety Disorder Symptoms in Childhood, Adolescence, and Young Adulthood". JAMA Psychiatry খণ্ড 71 (8): 905–16. doi:10.1001/jamapsychiatry.2014.655. PMID 24920372.\n↑ Nivard, M. G.; Dolan, C. V.; Kendler, K. S.; Kan, K.-J.; Willemsen, G.; van Beijsterveldt, C. E. M.; Lindauer, R. J. L.; van Beek, J. H. D. A. et al. (September 4, 2014). "Stability in symptoms of anxiety and depression asafunction of genotype and environment:alongitudinal twin study from ages3to 63 years". Psychological Medicine খণ্ড 45 (5): 1039–1049. doi:10.1017/S003329171400213X. PMID 25187475.\n↑ Eley, Thalia C.; McAdams, Tom A.; Rijsdijk, Fruhling V.; Lichtenstein, Paul; Narusyte, Jurgita; Reiss, David; Spotts, Erica L.; Ganiban, Jody M. et al. (July 2015). (c58a9809-2518-433d-bc1b-45a84f548af5).html "The Intergenerational Transmission of Anxiety: A Children-of-Twins Study". American Journal of Psychiatry খণ্ড 172 (7): 630–637. doi:10.1176/appi.ajp.2015.14070818. PMID 25906669. https://kclpure.kcl.ac.uk/portal/en/publications/the-intergenerational-transmission-of-anxiety (c58a9809-2518-433d-bc1b-45a84f548af5).html.\n↑ Howe, A S; Buttenschøn, H N; Bani-Fatemi, A; Maron, E; Otowa, T; Erhardt, A; Binder, E B; Gregersen, N O et al. (September 22, 2015). "Candidate genes in panic disorder: meta-analyses of 23 common variants in major anxiogenic pathways". Molecular Psychiatry খণ্ড 21 (5): 665–679. doi:10.1038/mp.2015.138. PMID 26390831.\n↑ 79.0 79.1 Purves, Kirstin L.; Coleman, Jonathan R. I.; Meier, Sandra M.; Rayner, Christopher; Davis, Katrina A. S.; Cheesman, Rosa; Bækvad-Hansen, Marie; Børglum, Anders D. et al. (November 20, 2019). "A major role for common genetic variation in anxiety disorders". Molecular Psychiatry. doi:10.1038/s41380-019-0559-1. PMID 31748690.\n↑ Martin, Nick; Otowa, Takeshi; Lee, Minyoung; Hartman, Catharina; Oldehinkel, Albertine; Preisig, Martin; Jörgen Grabe, Hans; Middeldorp, Christel et al. (2017). "Meta-Analysis of Genome-Wide Association Studies of Anxiety Disorders". European Neuropsychopharmacology খণ্ড 27 (10): 1391–1399. doi:10.1016/j.euroneuro.2016.09.604. PMID 26754954.\n↑ Deckert, Jurgen; Weber, Heike; Pauli, Paul; Reif, Andreas (2017). "Glrb Allelic Variation Associated with Agoraphobic Cognitions, Increased Startle Response and Fear Network Activation". European Neuropsychopharmacology খণ্ড 27 (10): 1431–1439. doi:10.1016/j.euroneuro.2016.09.607. PMID 28167838.\n↑ "Treating Dyspnea: Is Oxygen Therapy the Best Option for All Patients?". The Medical Clinics of North America খণ্ড 100 (5): 1123–30. September 2016. doi:10.1016/j.mcna.2016.04.018. PMID 27542431.\n↑ "Management of chronic obstructive pulmonary disease beyond the lungs". The Lancet. Respiratory Medicine খণ্ড4(11): 911–924. November 2016. doi:10.1016/S2213-2600 (16)00097-7. PMID 27264777.\n↑ "Strategies to improve anxiety and depression in patients with COPD:amental health perspective". Neuropsychiatric Disease and Treatment খণ্ড 12: 297–328. 2016. doi:10.2147/NDT.S79354. PMID 26929625.\n↑ "Personality traits and emotional patterns in irritable bowel syndrome". World Journal of Gastroenterology খণ্ড 22 (28): 6402–15. July 2016. doi:10.3748/wjg.v22.i28.6402. PMID 27605876.\n↑ "How to Diagnose and Treat Functional Chest Pain". Current Treatment Options in Gastroenterology খণ্ড 14 (4): 429–443. December 2016. doi:10.1007/s11938-016-0106-y. PMID 27709331.\n↑ "Psychological and Interpersonal Dimensions of Sexual Function and Dysfunction". The Journal of Sexual Medicine খণ্ড 13 (4): 538–71. April 2016. doi:10.1016/j.jsxm.2016.01.019. PMID 27045257. https://eprints.soton.ac.uk/390453/1/Final%2520-%2520JSM%2520chapter%2520on%2520psych%2520factors%2520-%2520part%25201%2520-%2520ACCEPTED.doc.\n↑ "The pathophysiology of acquired premature ejaculation". Translational Andrology and Urology খণ্ড5(4): 434–49. August 2016. doi:10.21037/tau.2016.07.06. PMID 27652216.\n↑ "The psychosocial impact of acne, vitiligo, and psoriasis:areview". Clinical, Cosmetic and Investigational Dermatology খণ্ড 9: 383–392. 2016. doi:10.2147/CCID.S76088. PMID 27799808.\n↑ "Physical and Mental Health of Children with Developmental Coordination Disorder". Frontiers in Public Health খণ্ড 4: 224. 2016. doi:10.3389/fpubh.2016.00224. PMID 27822464.\n↑ "Mental health outcomes during colorectal cancer survivorship:areview of the literature". Psycho-Oncology খণ্ড 25 (11): 1261–1270. November 2016. doi:10.1002/pon.3954. PMID 26315692.\n↑ "Cognitive function in untreated hypothyroidism and hyperthyroidism". Current Opinion in Endocrinology, Diabetes and Obesity খণ্ড 15 (5): 429–33. October 2008. doi:10.1097/MED.0b013e32830eb84c. PMID 18769215.\n↑ "Symptoms of depression and anxiety in youth with type 1 diabetes: A systematic review and meta-analysis". Psychoneuroendocrinology খণ্ড 70: 70–84. August 2016. doi:10.1016/j.psyneuen.2016.04.019. PMID 27179232.\n↑ "Prevalence of anxiety in adults with diabetes:asystematic review". Journal of Psychosomatic Research খণ্ড 53 (6): 1053–60. December 2002. doi:10.1016/S0022-3999 (02)00417-8. PMID 12479986.\n↑ "Psychological morbidity of celiac disease: A review of the literature". United European Gastroenterology Journal খণ্ড3(2): 136–45. April 2015. doi:10.1177/2050640614560786. PMID 25922673.\n↑ "Systematic review: noncoeliac gluten sensitivity". Alimentary Pharmacology & Therapeutics খণ্ড 41 (9): 807–20. May 2015. doi:10.1111/apt.13155. PMID 25753138.\n↑ "Depression and anxiety in patients with Inflammatory Bowel Disease: A systematic review". Journal of Psychosomatic Research খণ্ড 87: 70–80. August 2016. doi:10.1016/j.jpsychores.2016.06.001. PMID 27411754.\n↑ "The prevalence of neuropsychiatric symptoms in Alzheimer's disease: Systematic review and meta-analysis". Journal of Affective Disorders খণ্ড 190: 264–271. January 2016. doi:10.1016/j.jad.2015.09.069. PMID 26540080.\n↑ "Depression, anxiety, and apathy in Parkinson's disease: insights from neuroimaging studies". European Journal of Neurology খণ্ড 23 (6): 1001–19. June 2016. doi:10.1111/ene.13002. PMID 27141858.\n↑ "The incidence and prevalence of psychiatric disorders in multiple sclerosis:asystematic review". Multiple Sclerosis খণ্ড 21 (3): 305–17. March 2015. doi:10.1177/1352458514564487. PMID 25583845.\n↑ "CDC – The Emergency Response Safety and Health Database: Systemic Agent: BENZENE – NIOSH". www.cdc.gov. https://www.cdc.gov/niosh/ershdb/emergencyresponsecard_29750032.html। আহৰণ কৰা হৈছে: January 27, 2016.\n↑ "Anxiety and feedback negativity". Psychophysiology খণ্ড 47 (5): 961–7. September 2010. doi:10.1111/j.1469-8986.2010.00997.x. PMID 20374540. [অ-প্ৰাথমিক উৎসৰ প্ৰয়োজন]\n↑ "Prevention of anxiety disorders". International Review of Psychiatry খণ্ড 19 (6): 647–54. December 2007. doi:10.1080/09540260701797837. PMID 18092242.\n↑ "Negative life events and symptoms of depression and anxiety: stress causation and/or stress generation". Anxiety, Stress, and Coping খণ্ড 28 (4): 357–71. 2015. doi:10.1080/10615806.2015.1005078. PMID 25572915.\n↑ "The bright side of being blue: depression as an adaptation for analyzing complex problems". Psychological Review খণ্ড 116 (3): 620–54. July 2009. doi:10.1037/a0016242. PMID 19618990.\n↑ Gluckman, Peter (2009). Principles of Evolutionary Medicine. Oxford University Press. পৃষ্ঠা. 249. ISBN 978-0199236398.\n↑ "Emotion, olfaction, and the human amygdala: amygdala activation during aversive olfactory stimulation". Proceedings of the National Academy of Sciences of the United States of America খণ্ড 94 (8): 4119–24. April 1997. doi:10.1073/pnas.94.8.4119. PMID 9108115.\n↑ "Neural correlates of tasting concentrated quinine and sugar solutions". Journal of Neurophysiology খণ্ড 87 (2): 1068–75. February 2002. doi:10.1152/jn.00358.2001. PMID 11826070.\n↑ "Table E-4 Risk Factors for Anxiety". Prevention of Mental Disorders, Substance Abuse, and Problem Behaviors: A Developmental Perspective. National Academies Press. 2009. পৃষ্ঠা. 530. doi:10.17226/12480. ISBN 978-0-309-12674-8. PMID 20662125. http://books.nap.edu/openbook.php?record_id=12480&page=530.\n↑ Arenas, Daniel J.; Thomas, Arthur; Wang, JiCi; DeLisser, Horace M. (August 5, 2019). "A Systematic Review and Meta-analysis of Depression, Anxiety, and Sleep Disorders in US Adults with Food Insecurity". Journal of General Internal Medicine খণ্ড 34 (12): 2874–2882. doi:10.1007/s11606-019-05202-4. PMID 31385212.\n↑ Behnke, Ralph R.; Sawyer, Chris R. (2000). "Anticipatory anxiety patterns for male and female public speakers". Communication Education খণ্ড 49 (2): 187–195. doi:10.1080/03634520009379205.\n↑ "Psychiatric emergencies (part II): psychiatric disorders coexisting with organic diseases". European Review for Medical and Pharmacological Sciences খণ্ড 17 Suppl 1: 65–85. February 2013. PMID 23436669. http://www.europeanreview.org/article/3085.\n↑ Stein, MB; Sareen, J (November 19, 2015). "Clinical Practice: Generalized Anxiety Disorder.". The New England Journal of Medicine খণ্ড 373 (21): 2059–68. doi:10.1056/nejmcp1502514. PMID 26580998.\n↑ Cuijpers, P; Sijbrandij, M; Koole, S; Huibers, M; Berking, M; Andersson, G (Mar 2014). "Psychological treatment of generalized anxiety disorder: A meta-analysis.". Clinical Psychology Review খণ্ড 34 (2): 130–140. doi:10.1016/j.cpr.2014.01.002. PMID 24487344.\n↑ Otte, C (2011). "Cognitive behavioral therapy in anxiety disorders: current state of the evidence.". Dialogues in Clinical Neuroscience খণ্ড 13 (4): 413–21. PMID 22275847.\n↑ Pompoli, A; Furukawa, TA; Imai, H; Tajika, A; Efthimiou, O; Salanti, G (April 13, 2016). "Psychological therapies for panic disorder with or without agoraphobia in adults:anetwork meta-analysis.". The Cochrane Database of Systematic Reviews খণ্ড 4: CD011004. doi:10.1002/14651858.CD011004.pub2. PMID 27071857. PMC 7104662. https://boris.unibe.ch/81165/1/Pompoli%20CochraneDatabaseSystRev%202016.pdf.\n↑ 117.0 117.1 Olthuis, JV; Watt, MC; Bailey, K; Hayden, JA; Stewart, SH (March 12, 2016). "Therapist-supported Internet cognitive behavioural therapy for anxiety disorders in adults.". The Cochrane Database of Systematic Reviews খণ্ড 3: CD011565. doi:10.1002/14651858.cd011565.pub2. PMID 26968204.\n↑ Donker, T; Petrie, K; Proudfoot, J; Clarke, J; Birch, MR; Christensen, H (November 15, 2013). "Smartphones for smarter delivery of mental health programs:asystematic review.". Journal of Medical Internet Research খণ্ড 15 (11): e247. doi:10.2196/jmir.2791. PMID 24240579.\n↑ Bandelow B, Michaelis S, Wedekind D. Treatment of anxiety disorders. Dialogues Clin Neurosci. 2017; 19 (2):93‐107.\n↑ Moreno-Peral, Patricia; Conejo-Cerón, Sonia; Rubio-Valera, Maria; Fernández, Anna; Navas-Campaña, Desirée; Rodríguez-Morejón, Alberto; Motrico, Emma; Rigabert, Alina et al. (October 1, 2017). "Effectiveness of Psychological and/or Educational Interventions in the Prevention of Anxiety". JAMA Psychiatry খণ্ড 74 (10): 1021–1029. doi:10.1001/jamapsychiatry.2017.2509. PMID 28877316.\n↑ Pote, Inês (February 19, 2018). "Preventing anxiety with psychological and educational interventions". National Elf Service. https://www.nationalelfservice.net/mental-health/anxiety/preventing-anxiety-with-psychological-and-educational-interventions/.\n↑ Schmidt, Norman B.; Allan, Nicholas P.; Knapp, Ashley A.; Capron, Dan (2019). "Targeting anxiety sensitivity asaprevention strategy". The Clinician's Guide to Anxiety Sensitivity Treatment and Assessment. পৃষ্ঠা. 145–178. doi:10.1016/B978-0-12-813495-5.00008-5. ISBN 978-0-12-813495-5.\n↑ Shelton, Charles I. (March 1, 2004). "Diagnosis and Management of Anxiety Disorders". The Journal of the American Osteopathic Association খণ্ড 104 (3 Suppl 1): S2–S5. PMID 16493143. https://jaoa.org/article.aspx?articleid=2092999.\n"https://as.wikipedia.org/w/index.php?title=উদ্বিগ্নতা&oldid=319259"ৰ পৰা অনা হৈছে\nউদ্ধৃতিত পৃষ্ঠা নম্বৰ প্ৰয়োজন থকা ৱিকিপিডিয়াৰ প্ৰবন্ধ\nএই পৃষ্ঠাখন ২০ এপ্ৰিল, ২০২২ তাৰিখে ১৪:৩৩ বজাত অন্তিম সংশোধন কৰা হৈছিল।


হাস্যৰসে জীৱনলৈ কঢ়িয়াই আনে সুন্দৰতা আৰু সুস্বাস্থ্য – ফটাঢোল\nOctober 1, 2021 সম্পাদকীয়\nবিজ্ঞান আৰু প্ৰযুক্তিবিদ্যাৰ আশীষধন্য হৈ মানৱজাতিয়ে উন্নতিৰ জখলাৰে আজি দুৰন্ত গতিৰে উধাইছে যদিও সকলো মানুহৰ মনৰপৰা একপ্ৰকাৰে নিশ্চিহ্ন হৈ পৰিছে মনৰ শান্তি আৰু মুখৰ হাঁহি।এনে এক জটিল সন্ধিক্ষণত ‘ফটাঢোল’ ফেছবুক গ্ৰুপৰ ব্যঙ্গ সাহিত্যক পুণৰুজ্জীৱিত কৰাৰ যি প্ৰচেষ্টা,সেয়া সঁচাই শলাগিবলগীয়া।\nঅসমীয়া সাহিত্যত ‘নৱৰস’ৰ এক উপাদান হৈছে ‘হাস্যৰস’।’বৈষ্ণৱ সাহিত্য’ত এই ৰসৰ প্ৰভাৱ তেনেকৈ দেখা নাযায়।আনহাতে সাহিত্যৰ প্ৰাণবস্তুৱেই হৈছে ‘ৰস’।অৰ্থাৎ ‘ৰস’ অবিহনে সাহিত্য নিষ্প্ৰাণ।সাহিত্য জগতত বৈচিত্ৰপূৰ্ণ ৰস সৃষ্টি কৰি পাঠকক অনিৰ্বচনীয় আনন্দৰ সন্ধান দিয়াটোৱেই সাহিত্যিক এজনৰ মূল লক্ষ্য।নাট্যশাস্ত্ৰ প্ৰণেতা ভৰতৰ মতে……\n‘ন ৰসাদৃতে কশ্চিতৰ্থ প্ৰৱৰ্ত্ততে।’\nঅৰ্থাৎ ৰসৰ অবিহনে কাব্যৰো কোনো অৰ্থ নাই।\nন প্ৰকাৰৰ ৰস হৈছে—–আদি বা শৃংগাৰ, বীৰ,ভয়ানক,কৰুণ,বীভৎস,হাস্য,শান্ত,অদ্ভুদ আৰু ৰৌদ্ৰ।তুলনামূলকভাৱে হাস্যৰসকেই সাহিত্যত উত্তম ৰস হিচাপে গণ্য কৰা হয়।\nঅসমীয়া সাহিত্যত প্ৰকৃত হাস্যৰসৰ আৰম্ভ হয় গুণাভিৰাম বৰুৱা আৰু হেমচন্দ্ৰ বৰুৱাৰ যুগত(১৮৭০-১৮৯০)।বাক চাতুৰ্যপূৰ্ণ বুদ্ধিনিষ্ঠ হাস্যৰস,সহানুভূতিপূৰ্ণ কৰুণামিশ্ৰিত হাস্যৰস আৰু বিদ্ৰুপাত্মক হাস্যৰস অসমীয়া সাহিত্যত প্ৰকৃততে এইটো যুগৰপৰাই আৰম্ভ হয়।ইতিমধ্যে ওঁঠৰশ শতিকাৰ ষাঠিৰ দশকত ভূমিষ্ঠ নহৈ নৌকাষ্ঠ হয় অসমৰ সেইগৰাকী প্ৰখ্যাত ব্যঙ্গ সাহিত্যিক,যি পিছলৈ অসমীয়া সাহিত্যত ‘সাহিত্যৰথী’ নামৰ এক বিৰল আৰু বিচিত্ৰ সন্মানৰ অধিকাৰী হয়।অসমীয়া ব্যঙ্গ সাহিত্যৰ পুৰুধা ব্যক্তি লক্ষ্মীনাথ বেজবৰুৱাৰ ৰথত আৰোহণ কৰি অসমীয়া ব্যঙ্গ সাহিত্যই গগনচুম্বী উচ্চতা লাভ কৰিবলৈ সক্ষম হয়।\nপ্ৰায় এককভাৱেই তেওঁ ব্যঙ্গ সাহিত্যক অসমীয়া সাহিত্য জগতত এক সুকীয়া স্থান দি গ’ল।তেওঁৰ উত্তৰ প্ৰজন্মই কিন্তু ব্যঙ্গ সাহিত্যৰ সেই গতিধাৰাক প্ৰবাহমান কৰি ৰাখিবলৈ সক্ষম হৈছে বুলি একে আষাৰে ক’ব নোৱাৰি।\nঅৱশ্যে কোনো কোনো সাহিত্যিকে ব্যঙ্গ সাহিত্যক জীয়াই ৰাখিবৰ বাবে অপ্ৰাণ চেষ্টা কৰি আছে,সেয়াও সত্য।আজিৰ দিনত ‘ব্যঙ্গ সাহিত্য’ৰ প্ৰতি মানুহৰ ৰাপ তুলনামূলকভাৱে কম দেখা যায়।বহুতে আকৌ ব্যঙ্গ সাহিত্য চৰ্চাক এক তৰল কাম বুলিহে বিবেচনা কৰে।প্ৰকৃততে একোটা ব্যঙ্গ লেখা লিখাটো ইমান সহজ কথাও নহয়।বিপৰীতে ক’ব লাগিব যে ব্যঙ্গ লেখা এটা প্ৰস্তুত কৰাটো অত্যন্ত জটিল কামহে।\nবিজ্ঞান আৰু প্ৰযুক্তিবিদ্যাই পৃথিৱীখনকে এখন সৰু গাঁৱলৈ পৰিবৰ্তন কৰি পেলালেও মানুহৰ মনবোৰৰ পৰিধি যেন পূৰ্বতকৈও ঠেকহে হৈ পৰিল।ব্যস্ততা আৰু স্বাৰ্থপৰতাই মানুহক এনেকৈ গ্ৰাস কৰি পেলালে যে মানুহে আজি হাঁহিবলৈও পাহৰি গ’ল।মানুহৰ মনবোৰ যেন ফৰকাল নহয়।প্ৰতি মূহূৰ্ত্ততে যেন মানুহৰ মনবোৰ একধৰণৰ কৃষ্ণ মেঘে আৱৰি ৰাখে।সকলো চিন্তাক্লিষ্ট,মুখত কাৰো হাঁহি নাই।তাহানিৰ দিনৰ গাঁৱৰ ৰাস্তা ঘাট আৰু নদীৰ তীৰৰ সেই উচ্ছল হাঁহিবোৰ আজিকালি ক’ৰবাত হেৰাই গ’ল।\nসাহিত্যৰথী লক্ষীনাথ বেজবৰুৱাই কৈছিল যে—–\n‘হাঁহিব নজনা মানুহবোৰ হয় দেৱতা নহয় চয়তান।’\nআমাৰ অসমীয়া সমাজখনত মানৱতা আজি যিদৰে স্খলিত হ’বলৈ আৰম্ভ কৰিছে,সেইবোৰ দেখি শুনি ক’ব পাৰি যে ‘দেৱত্ব’ গুণ আমাৰপৰা সুদূৰপৰাহত।আজিৰ পৃথিৱীত মানৱতাই বিপন্ন।তেন্তে আমি চয়তানৰ শাৰীলৈ আহিলো নেকি?আজি আমি নিজে নিজক এইটো প্ৰশ্ন কৰিবৰ হ’ল।\nমনৰ কালিমাবোৰ ধুই পৰিষ্কাৰ কৰিব নোৱাৰিলে হঁহা অথবা হাস্যৰসৰ সোৱাদ ল’বপৰা অসম্ভৱ।কাৰণ দুৰ্জনে কেৱল নিজৰ কুকীৰ্তিসমূহ ঢাকি ৰখাৰ প্ৰয়াসতে হাঁহিবলৈ পাহৰি যায়।\nহাঁহি,আনন্দৰ অবিহনে মানৱ জীৱনৰ কিবা অৰ্থ থাকিব পাৰে বুলি নাভাবোঁ।আজিৰ যুগৰ প্ৰতিযোগিতাৰ নিগনী দৌৰত কিছুসংখ্যক ব্যক্তিয়ে নিজৰ অস্তিত্বকে পাহৰি গৈছে।পাহৰি গৈছে যে তেওঁক জীৱনত প্ৰকৃততে কি লাগে।গগণচুম্বী ধনৰ পৰ্বতে বিলাসিতা কিনিব পাৰে কিন্তু মানুহৰ মন-প্ৰাণ জুৰ পেলোৱা সেই হাঁহিটো কিনিব নোৱাৰে।বিলাসিতাই দিয়ে আলস্য আৰু ৰোগ।আনহাতে মনৰ নিভৃততম কোণৰপৰা নিৰ্গত হোৱা সেই প্ৰাণচঞ্চল হাঁহিটোৱে দিব পাৰে সুস্বাস্থ্য আৰু অপৰিসীম মানসিক আনন্দ।সেয়ে বিলাসিতাৰ পিছত দৌৰাসকলে হাঁহিবলৈও পাহৰি যায়।\nযুগৰ সৈতে খোজ মিলাই আমি চলিবই লাগিব।যি যুগত যি ধৰ্ম সেয়া আমি পালন কৰিবই লাগিব।অন্যথা যুগ পৰিবৰ্ত্তনৰ সৈতে ডাইন’চ’ৰবোৰে নিজকে খাপ খুৱাই ল’ব নোৱাৰি পৃথিৱীৰপৰা নিঃশেষ হৈ যোৱাৰদৰে মানৱ জাতিও পৃথিৱীৰপৰা নিঃশেষ হৈ যাব।কিন্তু ইয়াৰ অৰ্থ এয়া নহয় যে যুগৰ সৈতে খাপ খাবলৈ গৈ আমি হাঁহিবলৈ পাহৰি যাম,নিজক পাহৰি যাম অথবা সততা পৰিহাৰি দুৰ্নীতিৰে ধন ঘটিম।ধনে মানুহক আধুনিক নকৰে,মানুহক আধুনিক কৰে মনেহে।উদাহৰণস্বৰূপে দুৰ্নীতিৰে ধনৰ পাহাৰ গঢ়ি হাতত নানাধৰণৰ পাথৰ,মাদলি ধাৰণ কৰি,পুৰণিকলীয়া নিৰৰ্থক নীতি নিয়মকে জীৱনৰ আধাৰ বুলি মানি চলা মানুহক আধুনিক বুলিব নোৱাৰি।আধুনিক হ’বলৈ মনৰ পৰিধি বহল হ’ব লাগিব আৰু এলান্ধুকলীয়া ৰীতি-নীতিবোৰ বৰ্জন কৰি নতুন চিন্তাৰে মনটোক সজাব পাৰিব লাগিব।এনে কৰিব নোৱাৰিলে আমাক উত্তৰ প্ৰজন্ময়ো মনত নাৰাখিব কাৰণ যিদৰে আন্ধাৰ বিনাশি পোহৰ অহাটো নিশ্চিত,একেদৰে আজিৰ সমাজখনৰ পুৰণিকলীয়া ৰীতি-নীতিবোৰো এদিন নিঃশেষ হ’বই।সেয়ে তেতিয়া এই সমাজ ধ্বংস কৰা কথাবোৰৰ লগতে আমাৰো কোনো প্ৰাসঙ্গিকতা নাথাকিব।\nআজিৰ যুগৰ ব্যস্ততাভৰা জীৱনত মানুহৰ সময়ৰ অভাৱ।এজনে আনজনক দিব নোৱাৰা বস্তুটোৱেই হ’ল সময়।পুৰণি যৌথ পৰিয়ালবোৰ ভাগি পৰিয়ালবোৰ একক হৈ পৰিল।সেয়ে প্ৰতিটো পৰিয়ালৰ বাবে সহায়ৰ হাতৰ সংখ্যাও কমি আহিল।এজন বা দুজন মানুহেই পৰিয়ালৰ সকলো স্বম্ভালিব লগা হোৱাৰ বাবে মানুহৰ সনয়ৰ অভাৱ ঘটিল।কিন্তু এনে জটিল সন্ধিক্ষণতো কিছু সংখ্যক ব্যক্তিয়ে আচৰিতধৰণে ‘সময়ৰ অভাৱ’ কথাষাৰক প্ৰত্যাহ্বান জনাই সাহিত্যচৰ্চা কৰিছে।ফেছবুক গোট কিছুমানত ব্যঙ্গ সাহিত্যৰো চৰ্চা চলিছে।প্ৰকৃততে এই শ্ৰেণীৰ মানুহখিনিয়ে বুজি পায় যে জীৱনৰ প্ৰকৃত সুখ আৰু আনন্দ ক’ত লুকাই থাকে।\nবহু ৰোগৰ বাবে হাঁহিক মহৌষধৰূপে গণ্য কৰা হয়।মনত কলুষতা নথকা মানুহে প্ৰাণখুলি হাঁহিব পাৰে।আৰু যেতিয়া মনত কলুষতাই নাথাকিব,তেতিয়া শৰীৰত ৰোগৰ পৰিমাণো কমিব,ই ধুৰুপ সত্য কথা।কাৰণ মানুহৰ মন আৰু শৰীৰ পৃথক বস্তু নহয়।যিদৰে পঞ্চইন্দ্ৰিয়ই বাহ্যিক জগতৰপৰা লাভ কৰা অনুভূতিয়ে আমাৰ মনত প্ৰভাৱ পেলায় একেদৰে মনৰ প্ৰভাৱো শৰীৰৰ ওপৰত পৰে।মন ভাল নাথাকিলে শৰীৰত কোনো ৰোগ নাথাকিলেও নিজকে ৰুগীয়াযেন অনুভূত হয়।সেয়ে মনক সদায় প্ৰফুল্ল ৰখাৰ প্ৰয়াস কৰিব লাগে।আজিৰ যুগত মনক প্ৰফুল্ল কৰি ৰখাৰ আটাইতকৈ সহজ উপায় হ’ল ব্যঙ্গ সাহিত্যৰ চৰ্চা।আমি যদি দিনটোৰ কোনো এক নিৰ্দিষ্ট সময় বান্ধি লৈ সেই সময়খিনিৰ সৈতে কোনো সন্ধি নকৰি ব্যঙ্গ সাহিত্য চৰ্চা কৰোঁ অথবা আমাৰ পৰিয়ালৰ সৈতে হাঁহি ধেমালীৰে কটাওঁ,সি আমাৰ জীৱনত মহৌষধৰদৰে কাম কৰি আমাক দুঃশ্চিম্তা আৰু ৰোগবোৰৰপৰা আঁতৰত ৰাখিব।\nকোনো মানুহ অমৰ নহয়।জন্মিলে মৰিব লাগিবই।এই ধুনীয়া পৃথিৱীখন এৰি আমি সকলো এদিন গুচি যাব লাগিব।যক্ষই যুধিষ্ঠিৰক প্ৰশ্ন কৰিছিল——–\n: পৃথিৱীত সবাতোকৈ আশ্চৰ্যৰ কথাটো কি?\n: সকলো মানুহে জানে যে তেওঁৰ এদিন মৃত্যু হ’ব আৰু মৃত্যুৰ পিছত তেওঁ পূৰ্বৰ অস্বিত্বলৈ কোনোকালে উভটিব নোৱাৰিব।তথাপি মানুহে জীয়াই থকাৰ আয়োজনত এনেদৰে সময় ব্যতীত কৰে, যি সঁচাই এক আশ্চৰ্য,সঁচাই এক ব্যঙ্গ।\nজীৱনটোক উপভোগ কৰিবলৈ,জীৱনৰ ৰসাস্বাদন কৰিবলৈ হাঁহিব লাগিব।হাঁহিৰ অবিহনে জীৱনটো পানী নথকা নাদৰ দৰে,যাৰ অস্তিত্ব আছে,কিন্তু নাই কাৰো তৃষ্ণা পূৰাবপৰা ক্ষমতা।হাঁহি বিয়পি যায়….ই স্তব্ধ নহয়।এজনৰ হাঁহিয়ে আন বহুজনৰ মনত প্ৰফুল্লতা আনি দিব পাৰে।ই সোঁচৰা ৰোগৰ দৰে….কিন্তু ভাল অৰ্থতহে।\nআমি সকলোৱে মিলি সমাজখন সুন্দৰ কৰিবলৈ হ’লে সাহিত্যচৰ্চা কৰিব লাগিব আৰু অানকো সাহিত্য চৰ্চা কৰিবলৈ অনুপ্ৰাণিত কৰিব পাৰিব লাগিব।সাহিত্যৰথী লক্ষ্মীনাথ বেজবৰুৱাই আৰম্ভ কৰি থৈ যোৱা ব্যঙ্গ সাহিত্যৰ সেই প্ৰৱাহক আক্ষুণ্ণ ৰাখিবলৈ যত্ন কৰিব লাগিব।হাঁহি আনন্দৰদ্বাৰা নিজে প্ৰফুল্লিত আৰু ৰোগমুক্ত হৈ থকাৰ লগতে এই হাঁহি আনলৈও বিয়পাব পাৰিব লাগিব।সূৰ্যৰ আলোকৰ প্ৰতাপত কলীয়া মেঘবোৰে পৃষ্ঠভঙ্গ দিয়াৰদৰে আমাৰ হাঁহিয়ে নিজৰ লগতে আনৰ মনৰ দুঃশ্চিন্তাৰূপী কলীয়া মেঘবোৰ আঁতৰ কৰিব লাগিব।এই দুঃশ্চিন্তাই বহুতো অথন্তৰৰ মূল।দুঃশ্চিন্তাৰ বাবেই সংঘটিত হয় বাৰে বাৰে আত্মহত্যাৰদৰে হৃদয়বিদাৰক ঘটনা।আমি তাহানি ডাকে কৈ যোৱাৰদৰে আঁঠুৱা চাই ঠেং মেলিব জানিলে জীৱনৰ বহুতো বিপদ বিঘিনি দূৰতে বিদূৰ হ’ব।আমাৰ সৰু সৰু পৰিয়ালবোৰক আমি সদায় সুখী কৰিবলৈ যৎপৰোনাষ্টি চেষ্টা কৰিও ব্যৰ্থ হওঁ কাৰণ আমি নাজানো যে যান্ত্ৰিকতাই দিয়া আনন্দ ক্ষণিক,কিন্তু কিতাপৰ পাতত পোৱা আনন্দ দীৰ্ঘস্থায়ী।সৰু সৰু পৰিয়ালৰ অভিভাৱকে ল’ৰা-ছোৱালীৰ হাতত যন্ত্ৰবোৰ তুলি দি নিজে সাময়িক বিৰতি লোৱা অথবা নিজৰ কাম বিঘিনি নঘটালৈ কৰাৰ মানসিকতা সলনি কৰি নিজ সন্তানক সময় দিব লাগিব।তেওঁলোকক সুন্দৰ পৃথিৱীখন প্ৰকৃততে উপভোগ কৰিবলৈ হাঁহিবলৈ শিকাব লাগিব।মাতৃভাষাৰ চৰ্চা নিজেও কৰিব লাগিব আৰু সন্তানকো কৰিবলৈ অনুপ্ৰাণিত কৰিব পাৰিব লাগিব।\n‘ফটঢোল’ ফেছবুক গ্ৰুপৰ সমাজখনত হাঁহি বিয়পোৱাৰ যি প্ৰচেষ্টা, সেয়া নিঃসন্দেহে শলাগ ল’বলগীয়া।আজি বহুতেই এই গ্ৰুপটোত যেন ক্ষন্তেক বিৰতি লৈ মনবোৰ ফৰকাল কৰি পুণৰ পিছদিনাৰ জীৱন যুদ্ধৰ বাবে প্ৰস্তুত হয়।গ্ৰুপটোৰ লগতে ‘ফটাঢোল ই-আলোচনী’খনৰ উত্তৰোত্তৰ কামনা কৰিলোঁ।ইয়াৰ লগতে আলোচনীখনৰ লগত জড়িত থকা সমূহ বিষয়ববীয়ালৈ আন্তৰিক ধন্যবাদ জ্ঞাপন কৰিছোঁ।লগতে এইবাৰৰ আলোচনীখনৰ বাবে নিজৰ সময় খৰচ কৰি লেখা একোটা যুগুতাই আমালৈ পঠোৱা প্ৰতিজন লেখক-লেখিকালৈ আন্তৰিক ধন্যবাদ।\n‘ফটাঢোল’ৰ মহৎ প্ৰচেষ্টা সফল হওক।হাঁহিয়ে সকলোৰে জীৱনবোৰ সুন্দৰ কৰক আৰু সুস্বাস্থ্য কঢ়িয়াই আনক।তাৰেই কামনাৰে——–\nপঞ্চম বৰ্ষ,তৃতীয় সংখ্যা\n« এক বাল্টি কাপোৰৰ দাম-উজ্জ্বল দিপ্লু গগৈ\nঅথঃ শইকীয়া সংবাদ -লক্ষ্যদ্বীপ গগৈ »\nখুব সুন্দৰ কৈ লিখিলা অৰবিন্দ। ভাল লাগিল\nসম্পাদকীয় পঢ়ি বৰ ভাল পালোঁ।\nসম্পাদকীয় ভাল লাগিল।\nপল্লৱী কৌশিক শৰ্মা\nসুন্দৰ সম্পাদকীয়। হাস্যৰসৰ বিষয়ে সুন্দৰ লেখা এটা পঢ়িবলৈ দিয়াৰ বাবে ধন্যবাদ তোমাক।\nঅভিনন্দন জনালোঁ ।\nভাল লাগিল সম্পাদকীয় । জীৱনত সুখী হবলৈ হাঁহিব পাৰিব লাগিব, সেইয়াই ভিটামিন ?\nসুন্দৰ সম্ভাৰেৰে এখন সৰ্বাংগসুন্দৰ আলোচনী যুগুতালে ।আন্তৰিক অভিনন্দন জনালোঁ। হাস্যৰসৰ বিষয়ে সুন্দৰকৈ প্ৰকাশ কৰিলে লেখাটোত।\nভাল লাগিল পঢ়ি সম্পাদকীয় টো\nবৰ সুন্দৰ সম্পাদকীয়,অভিনন্দন যাচিলোঁ প্ৰভূ।।\nখুব ভাল লাগিল অৰবিন্দ\nসুন্দৰ সম্পাদকীয়। সুখ-দুখ মানুহৰ জীৱনৰ লগৰী। দুখবোৰক প্ৰত্যাহ্বান জনাই হাঁহিৰে আগুৱাই যোৱাজনে জীয়াই থকাৰ মাদকতা উপলব্ধি কৰিব পাৰে।\nএই জীৱন সুখ দুখেৰে ভৰা। তথাপি হাঁহিবোৰ হেৰাই যাবলৈ নিদিয়াকৈ ধৰি ৰখাটো মানৱ সভ্যতাৰ কৰণীয় । ভাল লাগিল পঢ়ি ছাৰ।\nভাল লাগিল সম্পাদকীয় পঢ়ি৷\nসম্পাদকীয় ব্যংগৰসৰ আলমত আগবঢ়া বাবে বৰ ভাল লাগিল….\nবৰ সুন্দৰ সম্পাদকীয়৷\nবৰ সুন্দৰ সম্পাদকীয় লিখনি।\nবৰ সুন্দৰ সম্পাদকীয়\nবৰ ভাল লাগিল সম্পাদকীয়টো


কাইলৈ বিজয়া দশমী : কিদৰে সাজু কৰা হৈছে দেৱী বিসৰ্জন ঘাট? -\nHomeআঞ্চলিককাইলৈ বিজয়া দশমী : কিদৰে সাজু কৰা হৈছে দেৱী বিসৰ্জন ঘাট?\nকাইলৈ বিজয়া দশমী : কিদৰে সাজু কৰা হৈছে দেৱী বিসৰ্জন ঘাট?\nডিজিটেল ডেস্ক : এটা বছৰৰ বিৰতিৰ পাছত ক’ভিড বিধি মানি ৰাজ্যত পালন কৰা হ’ল শাৰদীয় দুৰ্গা পূজা৷ কাইলৈ অৰ্থাৎ শনিবাৰে পালন কৰা হ’ব বিজয়া দশমী। ষষ্ঠীত প্ৰতিষ্ঠা কৰা দেৱীক বিদায় দিয়া হ’ব বিজয়াৰ সন্ধ্যাত। বিজয়া দশমীৰ দিনাখন দেৱী দুৰ্গাৰ প্ৰতিমা বিসৰ্জন দিয়াৰ বাবে সাজু হৈছে পূজা কমিটীসমূহ। একেদৰেই সাজু কৰা হৈছে বিসৰ্জন ঘাটসমূহ।\nকামৰূপ জিলা প্ৰশাসনে দেৱীৰ প্ৰতিমা বিসৰ্জন দিয়াৰ বাবে নিৰ্ধাৰণ কৰি দিয়া মহানগৰীৰ অন্যতম ঘাট হ’ল নুনমাটি স্থিত চুণচালি-জয়পুৰ ঘাট। প্ৰতি বছৰৰ দৰে এই বেলিও নুনমাটি কেন্দ্ৰীয় নাগৰিক সমিতিৰ উদ্যোগত আৰু আভ্যন্তৰীণ জল পৰিবহণ, জিলা প্ৰসাশন, নুনমাটি আৰক্ষী থানা, আৰু গুৱাহাটী শোধনাগাৰৰ সহযোগত দেৱীৰ প্ৰতিমা বিসৰ্জনৰ বাবে সাজু কৰি তোলা হৈছে চুণচালি-জয়পুৰ ঘাট।\nচুণচালি বিসৰ্জন ঘাটত দিনে নিশাই শ্ৰমিকসকলে কাম কাজ কৰি সাজু কৰি তোলাত ব্যস্ত হৈ পৰিছে। এই মুহূৰ্তলৈ চুণচালি ঘাটৰ প্ৰায় ৯০% কাম প্ৰায় সম্পূৰ্ণ হৈছে। আয়োজক সমিতিয়ে জানিবলৈ দিয়া মতে এইবেলি এই বিসৰ্জন ঘাটত চৰকাৰী নিৰ্দেশ অনুযায়ী ক’ভিড নীতি-নিয়ম মানি দিনৰ সময় ১০ বজাৰ পৰা আৰম্ভ হ’ব দেৱী প্ৰতিমা বিসৰ্জন। এইবেলি চুণচালি ঘাটত মহানগৰীৰ প্ৰায় ৩৫খন দুর্গাপূজা সমিতিয়ে দেৱীৰ প্ৰতিমা বিসৰ্জন দিব বুলি প্ৰকাশ কৰিছে।\nনিৰাপত্তা দিশটোৰ প্ৰতি লক্ষ্য ৰাখি চুণচালি ঘাটত বিসৰ্জনৰ দিনা আৰক্ষী, অৰ্ধসামৰিক বাহিনী আৰু আয়োজক কমিটিৰ তৰফৰ পৰা প্ৰায় ৬০জন স্বেচ্ছাসেৱক নিয়োগ কৰা হ’ব বুলি আয়োজক কমিটীয়ে প্ৰকাশ কৰিছে। আন আন বিসৰ্জন ঘাটক সাজু কৰাৰ বাবেও ততপৰতাৰে কাম কৰি থকা হৈছে।\nPrevious articleডিমৌত আঞ্চলিকতাবাদৰ জয়ধ্বনি; কোন বিজেপি নেতাই ক’লে, অগপ জিন্দাবাদ!\nNext articleপূজাত জনতাৰ কাষে-কাষে ঘূৰিছে মুখ্যমন্ত্ৰী; ক’ৰ ক’ৰ পূজাত ল’লে নৱমীৰ আশীৰ্বাদ?


একেটা দিনতে এজনৰ পাছতে আন এজনৰ সংবাদমেল দি অভিযোগ-প্ৰত্যাভিযোগ\nকিছুদিন বিৰতিৰ পাছত পুনৰ আকৰ্ষণীয় ৰূপত অনিল-ৰকিৰ বাকযুদ্ধ\nকিছুদিন বিৰতিৰ পিছত পুনৰ সমুখ সমৰলৈ আগ বাঢ়ি আহিছে কংগ্ৰেছী নেতা অনিল ৰাজা আৰু প্ৰাক্তন কংগ্ৰেছী মন্ত্ৰী ৰকিবুল হুছেইন। পুনৰ আৰম্ভ হৈছে সংবাদমেল দি এজনে আনজনৰ বিৰুদ্ধে অনা অভিযোগ-প্ৰত্যাভিযোগৰ পৰ্ব।\nআজি ৰূপনগৰস্থিত নিজা বাসভৱনত এখন সংবাদমেল অনুষ্ঠিত কৰি ৰকিবুল হুছেইনৰ বিৰুদ্ধে পুনৰ সৰৱ হৈ পৰে অনিল ৰাজা। আনকি ৰকিবুল হুছেইন কোনো দিন কংগ্ৰেছী নাছিল বুলি কোৱাৰ উপৰি হুছেইনৰ মৃত পিতৃয়ে জিন্নাক সমৰ্থন কৰিছিল বুলি গুৰুতৰ অভিযোগ তোলে অনিল ৰাজাই।\n“দলৰ কথা কিয় চিন্তা কৰিব ৰকিবুল হুছেইনে? কাৰণ ৰকিবুল হুছেইন কোনো দিনে কংগ্ৰেছীয়ে নাছিল। ৰকিবুল হুছেইনৰ পৰিয়ালে মহাত্মা গান্ধী আৰু জৱাহৰলাল নেহৰুৱে নেতৃত্ব দিয়া আন্দোলনৰ বিৰুদ্ধে আছিল। এই পৰিয়ালটো জিন্না আৰু পাকিস্তানৰ সপক্ষে আছিল। ৰকিবুলৰ পিতৃ মুছলিম লীগত জড়িত আছিল আৰু জিন্নাৰ সমৰ্থক আছিল”, সংবাদমেলত ৰাজাই কয়।\nতেওঁৰ মতে প্ৰাক্তন মন্ত্ৰীজন কংগ্ৰেছৰ প্ৰত্যেকজন নেতাৰ লগতে পূৰ্বৰে পৰা সংঘাতত লিপ্ত হৈ আহিছে।\n“ৰকিবুল হুছেইনৰ কাৰ লগত কাজিয়া নাই। হিমন্ত কংগ্ৰেছত থাকোতে তেওঁৰ লগ লাগি প্ৰদ্যুত বৰদলৈৰ বহুত অন্যায় কৰিছিল। তেওঁ ৰিপুন বৰা, ৱাজেদ আলী চৌধুৰীক অন্যায় কৰিছে আৰু মাজে-সময়ে তেওঁলোকৰ লগতো কাজিয়া লাগে।”, ৰাজাৰ দাবী।\nতৰুণ গগৈৰ লগতো ৰকিবুল হুছেইনৰ সংঘাতৰ কথা বৰ্ণনা কৰি ৰাজাই কয়, “এবাৰ আছাম টকছ চেনেলত তৰুণ গগৈৰ সংবাদমেল লাইভ চলি থকা অৱস্থাত তেওঁ ষ্টুডিঅ’ত সোমাই গৈ এজন সাংবাদিকক কৈছিল তুমি যদি আৰু তৰুণ গগৈ আৰু গৌৰৱ গগৈৰ লাইভ দেখুওৱা তোমাৰ চাকৰি খাই দিম।”\nঅনিল ৰাজাৰ এইবোৰ অভিযোগৰ উত্তৰ দিবলৈ এঘণ্টাৰ বেছি সময় নল’লে কংগ্ৰেছৰ প্ৰাক্তন মন্ত্ৰী তথা চামগুৰিৰ বিধায়ক ৰকিবুল হুছেইনে।\nতেওঁ ততাতৈয়াকৈ নগাওঁ ৰাজীৱ ভৱনত এখন সংবাদমেল সম্বোধন কৰে, য’ত বিধায়কজনে অনিল ৰাজাক কটাক্ষ কৰাৰ লগতে তেওঁ অনা অভিযোগবোৰৰ উত্তৰ দিয়ে।\n“আমাৰ কংগ্ৰেছত থাকি বিজেপিৰ ভাষা ব্যৱহাৰ কৰি দুই-এজন বিজেপিৰ হৈ কাম কৰি থকা মানুহৰ ভাষাত তেওঁ কথা কৈছে। তেওঁ পুৰণি কংগ্ৰেছী বুলি কয়, দুবাৰ তিনিবাৰকৈ তেওঁ কংগ্ৰেছৰ বিৰুদ্ধে নিৰ্বাচন খেলি ধৰাশায়ী হৈছিল। এতিয়া তেওঁ সাজি-কাচি আহিছে। বেচেৰা বহুত দিন অভাৱত আছিল।” নাম উল্লেখ নকৰাকৈ অনিল ৰাজাক কটাক্ষ হুছেইনৰ।\nতাৰোপৰি, ৰকিবুল হুছেইনৰ পিতৃ ‘জিন্নাৰ সমৰ্থক’ আছিল বুলি অনা অভিযোগৰ উত্তৰ দি হুছেইনে কয়, “তেওঁ যিবোৰ সাম্প্ৰদায়িক কথা-বতৰা মোৰ বিৰুদ্ধে কৈছে, সেইবোৰ বিজেপিয়ে নিৰ্বাচনৰ পূৰ্বে কৈছিল। ১৯৪৭-৪৮ চনত মোৰ দেউতা যুৱ কংগ্ৰেছৰ সাধাৰণ সম্পাদক আছিল। বহুতে কয় মোৰ দেউতা মন্ত্ৰীও আছিল, বিধায়কো আছিল। তেওঁ যেতিয়া নিৰ্দলীয় হিচাপে খেলিছিল তেওঁ তেতিয়া কংগ্ৰেছী আছিল নেকি? মোৰ দেউতা বিধায়ক, মন্ত্ৰী হৈ থকাৰ সময়ত তেওঁ আহি আমাৰ ঘৰতে বহি থাকে। তেওঁ পালে ভাল আৰু নাপালে বেয়া।”\nইপিনে, কংগ্ৰেছৰ প্ৰতি অসমৰ ৰাইজৰ আস্থা বৃদ্ধি পোৱাৰ সময়তে অনিল ৰাজাই এইবোৰ অভিযোগ আনিছে বুলি সদৰী কৰি হুছেইনে কয়, “বিজেপি দলে এওঁৰ দৰে ৪২০ মানুহ বাছি উলিয়াই আমাৰ বিৰুদ্ধে ষড়যন্ত্ৰ ৰচনা কৰিছে। বিজেপিৰ বিৰুদ্ধে যিদৰে সোচ্চাৰ হৈছো, সেইটো যাতে নকৰো আৰু বিজেপিৰ বিৰুদ্ধে কথাবিলাক কমকৈ কওঁ, তাৰেই ষড়যন্ত্ৰ এয়া।”\nআনহাতে, কংগ্ৰেছৰ প্ৰত্যেকজন নেতাৰ লগত ৰকিবুল হুছেইন পূৰ্বৰে পৰা সংঘাতত লিপ্ত হৈ আহিছিল বুলি ৰাজাই অনা অভিযোগ নস্যাৎ কৰে।\n“মই তৰুণ গগৈৰ বিৰুদ্ধে আছিলো বুলি গছত গৰু উঠা কথা কয়। কংগ্ৰেছত কাজিয়া কৰি বিজেপিলৈ কংগ্ৰেছৰ নেতা যোৱাৰ সময়ত মই শিলৰ স্তম্ভৰ দৰে তৰুণ গগৈৰ ওচৰত আছিলো। ৰাইজে কয় তৰুণ গগৈৰ ওচৰত সেই সময়ত মই বা আমি নথকাহেঁতেন কংগ্ৰেছৰ বহু অপকাৰ হ’লহেঁতেন”, হুছেইনৰ মন্তব্য।


আন্ধাৰে-জোনাকে (In Dark & Light): August 2018\n।। ৰ'দ চাৰিওফালে ।।\nৰ'দ মোৰ চোতালত\nৰ'দ মোৰ পথাৰত\nলাৱনী ৰুৱনীৰ কলাফুলত\nশইচ সম্ভাৱনাময় ৰ'দ।\nদূৰৈত ক'লা মেঘ\nবুকুৰ গোপনে গোপনে।\n।। ৰ'দৰ কবিতা।।\nৰ'দালীত সোনালী পখিলা\nবুকুৰ বকুল জোপাৰ পৰা\nনিৰৱে সৰি পৰিল\nহালধীয়া পাত এখিলা।।\nতামসিক ৰাতিটোৰ শেষত\nবন পক্ষীৰ কলৰৱ\nৰৌদ্ৰস্নানেৰে এঙামুৰি দিলে\nভালপোৱাবোৰ সুহুৰি বজাই\nৰ'দৰ বাটেৰে গুছিযায়\nতৰ ঘামে ধোৱা কামিজৰ তলত\nভালপোৱাৰ ৰ'দে পোৰা কলিজা\nএইটো ৰ'দৰ বাট\nএই বাটেৰে গ'লে পাব পাৰি\nমাজত পঁচা মদাৰৰ সাকোঁ\nহিংসা, প্ৰতি হিংসা আৰু বিশ্বাসঘাটকতাৰ।\nৰ'দ সৰি পৰে\nৰ'দে সম্ভাৱনাৰ ছবি আঁকে।\nৰ'দে গানো জানে\nতোৰ চহৰলৈ আহিছিলো নুপূঋনা\nতই দিয়াৰ কথা আছিল\nগোৱাৰ কথা আছিল\nদুটা পাৰঘাট পাৰ হৈ হৈ\nডাৱৰৰ নিচান চাই\nনোগোৱা গানৰ সুহুৰি বজাই।\nমনত আছানে নুপূঋনা !\nআমি বাট হেৰুৱাৰ কথা আছিল\nহেৰাই যোৱাৰ কথা আছিল\nমই চিনি পাইছিলো তোৰ হৃদয় চহৰৰ প্ৰতিটো গলি\nযদিও ঠিকনা বিহীন\nউৰি আছিল প্ৰেমৰ\nতেজ ৰঙা পতাকা\nতোৰ ৰাধাচূড়া পদূলিত।\nআমি তিতাৰ কথা আছিল\nএজাক ভালপোৱাৰ বৰষুণত\nউজাই যোৱাৰ কথা আছিল\nআকূলতাৰ নৈ খনত।\nএটা লং ড্ৰাইভ\nআৰু মেহদি হাচানৰ গজল দুপিয়লা ক'ল্ড ক'ফিৰ মাজত\nঅনন্ত নিৰৱতাৰ সাগৰ\nমনত পৰেনে নুপূঋনা ?\nনাজানো ক'ত শেষ এই যাত্ৰাৰ\nমই গুছি আহিলে\nবে ৰঙী হৈ পৰিবনে তোৰ চহৰ।\nস্তব্ধ হৈ পৰিবনে প্ৰহৰ?\nউচুপিবি নে মোৰ সোঁৱৰণত!!\nএৰি থৈ আহিলো তোৰ চহৰ\nঅতীত হৈ গ'ল সেই নিৱিড় প্ৰহৰ\nৰৈ গ'ল কোনো অচিনাকি জাহাজ\nসাৱটি উদাস বন্দৰ।\nগুচি আহিলো তোৰ চহৰ এৰি\nনহ'লে যে বদনামী হৈ পৰিব চহৰ\nমানুহে ওলিয়াব বু বু বা বা\nনুপূঋনাক বদনামী কৰি।\nমই ঘূৰি আহিলো।\nবিষাদী বিষাদৰ বৰষুণ জাকত\nওভোটনি যাত্ৰা মোৰ\nআত্মাৰ পৰা আত্মালৈ\nস্মৃতিৰ সেউজী পাতৰ পৰা\nমৌন মুক স্তব্ধ অন্ধ\nবন্ধ বন্ধ বন্ধ\nহৃদয় দুৱাৰ আজি বন্ধ।\nভুল ভুল, হুল হুল\nআকূল আকূল আকূল\nপ্ৰতিটো প্ৰহৰ, উশাহ কাতৰ\nনিস্তব্ধতাতো বহু কোলাহল।\nসৰাফুল যেন সপোনৰ।\nনিশাবোৰ হ'ল উজাগৰ\nজীৱন যুঁজৰ অনন্ত ভাগৰ\nসুখৰ নহয় শোকৰ সাগৰ\nশামুকৰ খোলা যেন মন\nত্যক্ত, বৰ্জিত উপকূলৰ।\nমৃত মৃত, সময় আহত\nকূটিল জটিল কাল অনাগত\nমৃত কায়া, নাই ছাঁয়া\nসেউজী সেউজী পাতৰ।\nমৃত্যুৰ বাট মসৃণ\nৰাখি যাব যি সময় বালিত\nমৃত্যুত মাথো নহয় শেষ\nসৰা ফুলৰ সৌৰভেও\nপুলকিত কৰে মন\nসৰিলেই মাথো নহয় শেষ।


লাটুমণি লতা - অসমীয়া ৱিকিপিডিয়া\nপ্ৰজাতি: A. precatorius\nলাটুমণি লতা (বৈজ্ঞানিক নাম: Abrus precatorius; আন নাম: Gunja, Jequirity, Crab's Eye, Rosary Pea, John Crow Bead, Precatory bean, Indian Licorice, Akar Saga, Giddee Giddee বা ত্ৰিনিদাদ আৰু টবেগ'ৰ Jumbie Bead) এজোপা পাতল, চিৰহৰিৎ লতা গছ। ই বৃক্ষ, জোপোহা আদি গছত বগায়। ই এবিধ ছিৰা ফল (legume) যুক্ত, দীঘলীয়া যৌগিক পত্ৰযুক্ত (pinnate-leafleted) উদ্ভিদ।\nগছজোপাৰ গুটিবোৰ দেখাত অত্যন্ত আকৰ্ষণীয় আৰু কেতিয়াবা ইয়াক পাৰকিউশ্যন বাদ্যযন্ত্ৰত (percussion instruments) ব্যৱহাৰ কৰা হয়। এব্ৰিন (abrin) অৰ উপস্থিতিৰ হেতুকে এইবোৰ বিষাক্ত। ই ইন্দোনেছিয়াৰ স্থানীয় আৰু ক্ৰান্তীয় জলবায়ুত গজে। ই প্ৰায়েই অপতৃণ হৈ উঠাৰ প্ৰৱণতাসম্পন্ন।\n4 নিষ্কাশ সমূহৰ পৰীক্ষাগাৰ অধ্যয়ন\n5 বিভিন্ন ভাষাৰ নাম\nএব্ৰিন (abrin) নামৰ বিষাক্ত যোগবিধ এবিধ (protein dimer), ইয়াৰ A আৰ B নামৰ দুটা প্ৰটিন (protein) উপাংশ (Protein subunit) আছে। B শিকলি (chain) ডালে কোষ বেৰৰ (cell membrane) কোনো কোনো (transport protein) লগত বন্ধনীযুক্ত হৈ বিষবিধক কোষৰ ভিতৰলৈ পৰিবাহিত কৰায়। কোষৰ ভিতৰত সোমোৱাৰ পাছত A শিকলিডালে ৰাইব'জমৰ (ribosome) 26S উপাংশক নিষ্ক্ৰিয় কৰি কোষৰ প্ৰটিন ছিন্থেছিছ (protein synthesis) ব্যাহত কৰে। এব্ৰিনৰ এটা অণুৱেই ১,৫০০ পৰ্য্যন্ত ৰাইব'জমক নিষ্ক্ৰিয় কৰিব পাৰে।\nবিষক্ৰিয়াৰ লক্ষণসমূহ ৰিচিন (ricin) ’ৰ সৈতে একে, প্ৰভেদ এয়ে যে এব্ৰিন প্ৰায় দুগুণ বেছি শক্তিশালী। এব্ৰিনৰ মাৰক পৰিমাণ ৰিচিনতকৈ প্ৰায় ৭৫ গুণ কম। মানুহৰ ক্ষেত্ৰত এই পৰিমাণ ০.১-১ মাইক্ৰগ্ৰাম/কিল’ গ্ৰাম। গুটি গোটকৈয়ে খালে হোৱা বিষক্ৰিয়াৰ প্ৰত্যক্ষ প্ৰমাণ (clinical finding) নাথাকে, কাৰণ ডাঠ খোলাৰ গুটিবোৰ পাচনতন্ত্ৰৰ মাজেৰে তেনেকৈয়ে পাৰ হৈ যায়।\nতামিল ভাষাত kudri mani আৰু তেলুগু ভাষাত guru ginja বোলা Abrus precatoriusক সিদ্ধ ঔষধত (Siddha medicine) হিচাবে পুৰণি কালৰে পৰা ব্যৱহৃত হৈ আহিছে। তামিল সিদ্ধসকলে (Siddhars) উদ্ভিদৰ বিষ আৰু ইহঁতৰ বিভিন্ন শুদ্ধিকৰণ (suththi seythal) প্ৰক্ৰিয়াৰ বিষয়ে জানিছিল।\n২০১২ চনৰ মাৰ্চত ইডেন প্ৰজেক্ট (Eden Project)-ৰ দ্বাৰা ইংলেণ্ডত লাটুমণি গুটি ব্যৱহাৰ কৰা কিছুমান ব্ৰেচলেট ওভোটাই লোৱা হয়।\nগছবিধ ঘোঁৰাৰ বাবেও বিষযুক্ত।\nলাটুমণি লতাৰ উজ্জ্বল ৰঙা বীজবোৰ অলংকাৰ হিচাপে ব্যৱহাৰ কৰা হয়\nলাটুমণি গুটিৰ আকৰ্ষণীয় ৰঙৰ বাবে কোনো কোনো আদিবাসীয়ে ইয়াক অলংকাৰত ব্যৱহাৰ কৰে। গুটিবোৰ সাধাৰণতে লেডীবাগ (ladybug) পোকটোৰ দৰে উজ্জ্বল ৰঙা আৰু ক'লা বৰণীয়া। লাটুমণি গুটিৰ অলংকাৰ তৈয়াৰ কৰাও বিপদজনক হ'ব পাৰে, মালাৰ বাবে গুটি ফুটা কৰোঁতে খোঁচ খাই কাৰিকৰৰ বিষক্ৰিয়া হৈ মৰাৰো উদাহৰণ আছে।[উদ্ধৃতিৰ প্ৰয়োজন]\nত্ৰিনিডাডত লাটুমণি গূটিৰ মালা দেও-ভুত খেদাবলৈ আৰু মুখ নালাগিবলৈ (mal-yeux) বা (evil eye) হাত আৰু ভৰিৰ সৰুগাঁঠিত পিন্ধা হয়। তামিলসকলেও লাটুমণি গুটি ব্যৱহাৰ কৰে।\nলাটুমণি গুটিৰ ওজন সকলো গুটিৰে ক্ষেত্ৰত প্ৰায় সমান আৰু সোণাৰীসকলে ইয়াৰ ওজনক "ৰতি" বুলি ব্যৱহাৰ কৰে। (৮ ৰতি = ১ মাশ্বা (Masha), ১২ মাশ্বা = ১ তোলা, ১ তোলা = প্ৰায় ১১.৬ গ্ৰাম)\nউত্তৰ ভাৰতত শালগ্ৰাম পূজাত "স্মৃতি ৰাধাৰাণী"ক প্ৰতিনিধিত্ব কৰি লাটুমণি গুটি ব্যৱহাৰ কৰা হয়। গৌড়ীয় বৈষ্ণৱ কথামতে শ্ৰী চৈতন্য মহাপ্ৰভুৱে ইয়াক ৰাধাৰ ভৰিৰ লগত তুলনা কৰিছিল।\nসিদ্ধ আয়ুৰ্বেদত বগা লাটুমণি গুটিৰ তেলক যৌন উত্তেজক বুলি দাবী কৰা হয়। গছৰ পাতৰ চাহপানী (উতলোৱা পানী) জ্বৰ, কাহ আৰু পানীলগাৰ দৰব হিচাবে ব্যৱহাৰ কৰা হয়। বিশাক্ত গুটিবোৰ বিশুদ্ধিকৰণৰ পাচতহে ব্যৱহাৰ কৰা হয়।\nনিষ্কাশ সমূহৰ পৰীক্ষাগাৰ অধ্যয়ন[সম্পাদনা কৰক]\nপৰীক্ষাগাৰত এন্দুৰৰ ওপৰত লাটুমণিৰ বিভিন্ন নিষ্কাশৰ পৰীক্ষা কৰা হৈছে যদিও মানুহৰ ওপৰত ইয়াৰ প্ৰভাৱৰ অধ্যয়নৰ তথ্য নাই।\nইয়াৰ এক এলক'হলযুক্ত (ইথানল) নিষ্কাশৰ এণ্টি অক্সিডেণ্ট, এণ্টি ইনফ্লেমেটৰী আৰু এনালজেচিক হোৱাৰ সম্ভাবনা পোৱা গৈছে।\nগুটিৰ মিথানলযুক্ত নিষ্কাশে স্পাৰ্গ-ডাউলী এন্দুৰৰ প্ৰজননক্ষমতা ব্যাহত কৰে।\nগুটিৰ মিথানলযুক্ত নিষ্কাশে গিনিপিগৰ ওপৰতো প্ৰভাৱ পেলায়।\nবিভিন্ন ভাষাৰ নাম[সম্পাদনা কৰক]\nবিভিন্ন ভাৰতীয় Abrus precatorius-ক বিভিন্ন নামেৰে জনা যায়:\nঅসমীয়া : Latumoni (লাটুমণি)\nসংস্কৃত : Gunja (गुंजा)\nহিন্দী : Ratti; Gaungchi; Gunchi; Gunja (गुंजा)\nবঙালী : Kunch; Koonch\nগুজৰাটী : Gumchi; Chanothi\nকন্নড় : Gulaganji (ಗುಲಗಂಜಿ)\nকাশ্মিৰী : Shangir\nমালয়ালম : Kunni; Kunnikkuru (കുന്നിക്കുരു)\nফাৰ্চী : Gunchi; Chashami-Khurosa\nপঞ্জাবী : Mulati\nতামিল : Gundumani; Kunthamani\nতেলুগু : Gurivinda (గురివింద)\nৰাজস্থানী : Chirmi\nওড়িয়া : Kaincha\nআৰবী : عين العفريت\nনেপালী : Ratigedi (रातिगेडी)\n↑ Jang D.H., Hoffman R.S., Lewis L.S. "Attempted suicide, by mail order: Abrus precatorius".Clinical Toxicology. Conference: 2010 International Congress of the European Association of Poisons Centres and Clinical T oxicologists Bordeaux France. Conference Start: 20100511 Conference End: 20100514. Conference Publication: (var.pagings). 48 (3) (pp 308),\n↑ (Sri Chaitanya Charitamrita Adi-lila 17-279.), (Sri Chaitanya Charitamrita Madhya-lila 14:204.), CC Antya 6.307.\n↑ Raamachandran, J. "Herbs of Siddha medicines: The First 3D Book on Herbs", page 2.\n↑ Verma D., Tiwari S.S., Srivastava S., Rawat A.,"Pharmacognostical evaluation and phytochemical standardization of Abrus precatorius L. seeds." Natural Product Sciences. 17 (1) (pp 51-57), 2011\n↑ Arora R., Gill N.S., Kaur S., Jain A.D.,"Phytopharmacological evaluation of ethanolic extract of the seeds of Abrus precatorius linn." Journal of Pharmacology and Toxicology.6(6) (pp 580-588), 2011.\n↑ Okoko I.I., Osinubi A.A., Olabiyi O.O., Kusemiju T.O., Noronha C.C., Okanlawon A.O."Antiovulatory and anti-implantation potential of the methanolic extract of seeds of Abrus precatorius in the rat". Endocrine practice : official journal of the American College of Endocrinology and the American Association of Clinical Endocrinologists. 16 (4) (pp 554-560), 2010\n↑ Mensah A.Y., Bonsu A.S., Fleischer T.C."Investigation of the bronchodilator activity of abrus precatorius". International Journal of Pharmaceutical Sciences Review and Research.6(2) (pp 9-13), 2011\n↑ Dr. K. M. Nadkarni's Indian Materia Medica, Volume 1, Edited by A. K. Nadkarni, Popular Prakashan, Bombay, 1976, pp. 5.\nAbrus precatorius seed (extremeclose-up)\nৱিকিমিডিয়া কমন্সত Jequirity সম্পৰ্কীয় মিডিয়া ফাইল আছে।\nৱিকিমিডিয়া কমন্সত Abrus precatorius সম্পৰ্কীয় মিডিয়া ফাইল আছে।\nITIS * North America: Abrus precatorius\nAbrus precatorius: Plant of deadly but most beautiful seeds at Disabled World\nINCHEM - Chemical Safety Information from Intergovernmental Organizations: Abrus precatorius L.\nAbrus precatorius Linn. Medicinal Plant Images Database (School of Chinese Medicine, Hong Kong Baptist University) traditional Chinese(ইংৰাজী)\n"https://as.wikipedia.org/w/index.php?title=লাটুমণি_লতা&oldid=256162"ৰ পৰা অনা হৈছে\nএই পৃষ্ঠাখন ২৫ ডিচেম্বৰ, ২০২০ তাৰিখে ২৩:৪৯ বজাত অন্তিম সংশোধন কৰা হৈছিল।


majuli-man-appolozised-after-indecent-comment-against-satradhikar-tv-bhaskar-skd– News18 Assam\nমাজুলীত সত্ৰাধিকাৰৰ বিৰুদ্ধে বিৰূপ মন্তব্য কৰি ক্ষমা খুজিলে কমলাকান্ত বৰা নামৰ এইজন লোকে\nCovid Vaccination: নগাঁৱত ভেকচিন কেন্দ্ৰত খণ্ডযুদ্ধ, হাস্পতাল পালে ৩ আহতই, থানাত এজাহাৰ\nবৰপেটাৰ বহৰিৰ তাৰাবাৰী আদৰ্শ উচ্চতৰ মাধ্যমিক বিদ্যালয়ত উত্তপ্ত পৰিস্থিতি, মেট্ৰিক আৰু উচ্চতৰ মাধ্যমিকত অনুত্তীৰ্ণ ছাত্ৰ–ছাত্ৰীয়ে ভাঙিলে বিদ্যালয়ৰ খিৰিকী\nআৰ্থিক দীনতাৰ বাবে আত্মহত্যাৰ পথ বাছি ল'লে গুৱাহাটীৰ প্ৰিন্টিং প্ৰেছৰ স্বত্বাধিকাৰীয়ে\nৰাজ্যৰ সকলো জিলাতে সান্ধ্য আইন প্ৰত্যাহাৰ, বিয়লি ৪ বজালৈকে খোলা থাকিব দোকান-পোহাৰঃ মুখ্যমন্ত্ৰী\nUpdated:June 7, 2021, 8:27 AM IST\nঅভিযুক্ত বৰাই নিজৰ দোষ স্বীকাৰ কৰাৰ লগতে নিজে অনুশোচনা কৰা বুলি আৰক্ষীক অৱগত কৰে।\nLast Updated: June 7, 2021, 8:27 AM IST\nসত্ৰীয়া সংস্কৃতিৰ পীঠস্থান স্বৰূপ মাজুলীৰ ঐতিহ্যমণ্ডিত সত্ৰৰ এগৰাকী সত্ৰাধিকাৰক লৈ অলপতে কমলাকান্ত বৰা নামৰ এজন ব্যক্তিয়ে সামাজিক মাধ্যমত আপত্তিজনক মন্তব্য প্ৰকাশ কৰাত সমগ্ৰ মাজুলীতে তীব্ৰ প্ৰতিক্ৰিয়াৰ সৃষ্টি হৈছিল। সমাজলৈ সত্ৰাধিকাৰসকলৰ অমূল্য অৱদান আৰু মাজুলীৰ সত্ৰীয়া আদৰ্শক হেয় পতিপন্ন কৰা এনে অশোভনীয় প্ৰচাৰে সমগ্ৰ অসমতে এক আলোড়নৰ সৃষ্টি কৰিছে। মাজুলীৰ বিভিন্ন দল-সংগঠনে এই বিষয়টোৰ ওপৰত প্ৰতিক্ৰিয়া প্ৰকাশ কৰিছে আৰু কমলাকান্ত বৰা যাতে আইনৰ সুৰুঙাৰে সাৰি যাব নোৱাৰে তাৰ ওপৰত আৰক্ষীক ব্যৱস্থা গ্ৰহণৰ আহ্বান জনোৱাৰ লগতে সামাজিক মাধ্যমৰ ব্যৱহাৰিক দিশৰ ওপৰতো আৰক্ষীক দৃষ্টি ৰাখিবলৈ আহ্বান জনাইছিল।\nইতিমধ্যে ব্যক্তিজনৰ ওপৰত সত্ৰৰ মুক্তিয়াৰ ৰিংকু মণি দত্তই মাজুলীৰ আৰক্ষী অধীক্ষকৰ ওচৰত দাখিল কৰা এজাহাৰৰ ভিত্তিত কমলাকান্ত বৰাক গুৱাহাটীত কৰায়ত্ত কৰি মাজুলী থানালৈ আনি সোধা-পোছা কৰে। অভিযুক্ত বৰাই নিজৰ দোষ স্বীকাৰ কৰাৰ লগতে নিজে অনুশোচনা কৰা বুলি আৰক্ষীক অৱগত কৰে।\nদেওবাৰে মাজুলী আৰক্ষী থানাৰ সভাকক্ষত মাজুলীৰ সংবাদ কৰ্মী, বিভিন্ন সত্ৰ আৰু শ্ৰীমন্ত শংকৰদেৱৰ সংঘৰ প্ৰতিনিধি, মাজুলী জিলা সাহিত্য সভা, অসম জাতীয়তাবাদী যুৱছাত্ৰ পৰিষদ, মাজুলী জিলা ছাত্ৰ সন্থা, মাজুলী জিলা সাংবাদিক সন্থাৰ প্ৰতিনিধি আৰু এজাহাৰ দাখিল কৰোতা ৰিংকুমণি দত্তকে ধৰি স্থানীয় ৰাইজৰ ওচৰত কমলাকান্ত বৰাই ক্ষমা-ভিক্ষা খোজে। তেওঁৰ কৃত কৰ্মৰ বাবে অনুতপ্ত বুলি স্বীকাৰ কৰি মাজুলীৰ সত্ৰানুস্থান, সত্ৰাধিকাৰ আৰু মাজুলী বাসীক ক্ষমা কৰিবলৈ নিবেদন জনায়। এইভুল সামাজিক মাধ্যমত স্বীকাৰ কৰাৰ উপৰিও এনে ধৰণৰ মন্তব্য নিদিবলৈ আহ্বান জনাবলৈ প্ৰতিশ্ৰুতি দিয়ে। পিছত আৰক্ষীৰ ওচৰত এখন লিখিত প্ৰতিশ্ৰুতি দিয়াত বৰাক মুক্ত কৰি দিয়ে।\nউল্লেখযোগ্য যে সত্ৰাধিকাৰগৰাকীয়ে প্ৰাক্তন মুখ্যমন্ত্ৰী সৰ্বানন্দ সোণোৱালক মাজুলীবাসীয়ে আশা কৰা মতে মাজুলীত বিধায়ক হিচাবে থাকিবলৈ আহ্বান জনাই তেওঁৰ কৰ্মৰাজিৰ বিষয়ে অবলোকন কৰি মহাভাৰতৰ 'ভীষ্মৰ' লগত তুলনা কৰি বক্তব্য প্ৰদান কৰাৰ বাবে ফেচবুকত বৰাই অশোভনীয় মন্তব্য কৰিছিল। বৰাৰ মন্তব্যক সমৰ্থন কৰি লগতে বহুজনে অশোভনীয় মন্তব্য কৰিছিল। সামাজিক মাধ্যমত গুৰু-গোঁসাই নমনা এনে কিছুমান লোকে অসমত এক অশুভ পৰম্পৰাৰ সৃষ্টি কৰাৰ বাবে এতিয়া নিয়ন্ত্ৰণ কৰিবলগীয়া হৈছে। এই ক্ষেত্ৰত মাজুলীৰ নৱনিযুক্ত জিলা আৰক্ষী বিষয়া গৌতম বৰাৰ তৎপৰতাত সত্ৰসমূহৰ লগতে মাজুলীবাসীৰ লগতে বিভিন্ন দল–সংগঠনে সন্তোষ প্ৰকাশ কৰি সমাজখন সুস্থিৰ কৰি ৰখাৰ বাবে আৰক্ষী বিষয়াগৰাকীয়ে লোৱা পদক্ষেপক আদৰণি জনাইছে আৰু সামাজিক মাধ্যমত সচৰাচৰ দেখিবলৈ পোৱা অশোভনীয় মন্তব্যৰে বৃহত্তৰ অসমীয়া সমাজখন যাতে অস্থিৰ নকৰে তাৰ বাবে আহ্বান জনাইছে।\nFirst published: June 7, 2021, 8:27 AM IST\nবাথৰুমতে কিয় অধিকসংখ্যক মানুহৰ আৰ্ট এটেক হয়!\nমা' হ'বলৈ ওলাইছে নেকি দীপিকা পাডুকন? এই সমূহ কঢ়িয়াইছে ৰহস্য!\nআজি শাওনৰ তৃতীয়টো সোমবাৰ, মহাদেৱৰ আশীৰ্বাদ পাবলৈ এইকেইটা মন্ত্ৰৰে জপ কৰক...\nনগাঁৱত ভেকচিন কেন্দ্ৰত খণ্ডযুদ্ধ, হাস্পতাল পালে ৩ আহত\nবৰপেটাৰ বহৰিৰ তাৰাবাৰী আদৰ্শ উচ্চতৰ মাধ্যমিক বিদ্যালয়ত উত্তপ্ত পৰিস্থিতি\nগুবাহাটীত আৰ্থিক দীনতাৰ বাবে আত্মহত্যা প্ৰিন্টিং প্ৰেছৰ স্বত্বাধিকাৰীৰ\nৰাজ্যৰ সকলো জিলাতে সান্ধ্য আইন প্ৰত্যাহাৰ, ৪ বজালৈকে খোলা থাকিব দোকান-পোহাৰ